
ΝΟΜΟΣ ΥΓΓ ΑΡΙΘ. 1851 

Κώδικας βασικών κανόνων για τη' μεταχείριση των κρατουμένων και 
άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο πρώτο 

Κυρώνεται ο Κώδικας βασικών κανόνων για τη μεταχείριση των 
κρατουμένων που συντάχθηκε από την ειδική νομοπαρασκευαστι¬ 
κή επιτροπή η οποία συγκροτήθηκε σύμφωνα με τη διάταξη του 
άρθρου 35 του ν. 1406/1983 και με την απόφαση του Υπουργού Δι¬ 
καιοσύνης αριθ. 68912/1984. 


«ΚΕΦΑΛΑΙΟ ΠΡΩΤΟ 

Γενικές αρχές 

Άρθρο 1 

Σκοπός της εκτέλεσης των στερητικών της ελευθερίας ποινών 

1. Η εκτέλεση των ποινών αποβλέπει στην αγωγή των κρατου¬ 
μένων και στην κοινωνική τους επανένταξη. 

2. Η μεταχείριση των κρατουμένων πρέπει να τείνει στην επί¬ 
τευξη του παραπάνω σκοπού. 

Άρθρο 2 

Μεταχείριση κρατουμένων 

Η μεταχείριση των κρατουμένων πρέπει να μην είναι ταπεινω¬ 
τική και να γίνεται με τρόπο ώστε να αμβλύνονται οι δυσμενείς 
συνέπειες της στέρησης της ελευθερίας, να διασφαλίζεται ο σε¬ 
βασμός της αξιοπρέπειας του ανθρώπου και να ενθαρρύνεται ο 
αυτοσεβασμός και η ανάπτυξη του αισθήματος ευθύνης, με την 
επιφύλαξη των αναγκαίων μέτρων για την εξασφάλιση της ομα¬ 
λής λειτουργίας του καταστήματος κράτησης. 

Άρθρο 3 

Ισότητα μεταχείρισης 

Απαγορεύεται κάθε διάκριση στη μεταχείριση των κρατουμέ¬ 
νων και ιδίως εκείνη που βασίζεται στη φυλή, το χρώμα, το φύλο, 
τη γλώσσα, τη θρησκεία, την εθνική ή κοινωνική καταγωγή, την 
περιουσία, τις ιδεολογικές πεποιθήσεις. Επιτρέπεται, όμως, βά¬ 
σει επιστημονικών κριτηρίων, η διαφορετική μεταχείριση των κρα¬ 
τουμένων κατά κατηγορίες, όπως ορίζει ο, νόμος. 


Άρθρο 4 

Νομιμότητα της εκτέλεσης 

Η μεταχείριση των κρατουμένων γίνεται όπως ορίζει ο νόμος 
και οι κανονιστικές πράξεις που εκδίδονται κατ'εξουσιοδότησή 
του. 

Άρθρο 5 

Βασικά δικαιώματα κρατουμένων 

Οι κρατούμενοι δεν εμποδίζονται, λόγω της στέρησης της ε¬ 
λευθερίας τους, στην άσκηση των δικαιωμάτων που τους αναγνω¬ 
ρίζει ο νόμος. Όταν αδυνατούν να ασκήσουν ένα δικαίωμα 
αυτοπροσώπως, μπορούν να το ασκήσουν με αντιπρόσωπο. 

2. Σε περίπτωση παράνομης ενέργειας σε βάρος των κρατου¬ 
μένων ή προσβολής των δικαιωμάτων τους από οποιοδήποτε μέ¬ 
λος του προσωπικού των καταστημάτων κράτησης, οι κρατούμενοι 
έχουν το δικαίωμα να προσφεύγουν εγγράφως και χωρίς καθυ¬ 
στέρηση στην ιεραρχικά προϊσταμένη σωφρονιστική αρχή και, στη 
συνέχεια, στο δικαστήριο εκτέλεσης των ποινών. 

3. Η διεύθυνση του καταστήματος υποχρεούται να διαβιβάζει 
χωρίς καθυστέρηση κάθε αναφορά ή επιστολή κρατουμένου απευ¬ 
θυνόμενη προς οποιαδήποτε δημόσια αρχή, χωρίς να λαμβάνει 
γνώση του περιεχομένου της. 

4. Όλοι αδιακρίτως οι κρατούμενοι, ημεδαποί και αλλοδαποί, 
απολαύουν, κατά το Σύνταγμα και τους νόμους, ελευθερίας της 
θρησκευτικής συνείδησης και τους εξασφαλίζεται, κατά το δυνα¬ 
τόν, η άσκηση των θρησκευτικών τους καθηκόντων από λειτουρ¬ 
γό του θρησκεύματος ή του δόγματος στο οποίο ανήκουν. 

Άρθρο 6 

Υποχρεώσεις και περιορισμοί των κρατουμένων 

1. Οι κρατούμενοι δεν έχουν άλλες υποχρεώσεις ούτε υπόκει- 
νται σε άλλους περιορισμούς εκτός από αυτούς που προβλέπο- 
νται ρητά στους νόμους και στις κατ'εξουσιοδότησή τους εκδιδό- 
μενες κανονιστικές πράξεις. 

2. Ως γενική υποχρέωση έχουν να συμμορφώνονται προς τις 
οδηγίες των σωφρονιστικών υπαλλήλων, εκτός αν είναι προδή- 
λως παράνομες, και να συνεργάζονται πρόθυμα με αυτούς για την 
εξασφάλιση της τάξης, της ασφάλειας και της καλύτερης δυνα¬ 
τής κοινής διαβίωσης μέσα στο κατάστημα κράτησης. 

Άρθρο 7 

Καθήκοντα της Πολιτείας πριν και μετά την αποψυλάκιση 

Η Πολιτεία έχει καθήκον να μεριμνά, πριν και μετά την αποφυ- 
λάκιση, για την κοινωνική επανένταξη των κρατουμένων και ειδι- 

κότερα για την προσαρμογή τους στο κοινωνικό και οικογενεια¬ 
κό περιβάλλον, τη συμπλήρωση της διαπαιδαγώγησής τους και 
την επαγγελματική τους αποκατάσταση. 

ΚΕΦΑΛΑΙΟ ΔΕΥΤΕΡΟ 

Διάκριση των κρατουμένων σε κατηγορίες 
Έρευνα προσωπικότητας 

Άρθρο 8 

Σκοπός της διάκρισης 0 

1. Η διάκριση των κρατουμένων σε κατηγορίες έχει σκοπό την 
εξειδίκευση της μεταχείρισής τους. 

2. Η διαφορετική μεταχείριση των κρατουμένων κατά κατηγο¬ 
ρίες δεν πρέπει να προσβάλλει την αξιοπρέπεια του ανθρώπου. 

3. Οι κρατούμενοι κάθε κατηγορίας διαβιώνουν σε χωριστά κα¬ 
ταστήματα ή τμήματα καταστημάτων. 

Άρθρο 9 
Νέοι κρατούμενοι 

1. Νέοι, κατά την έννοια του Κώδικα αυτού, είναι οι κρατούμε¬ 
νοι που δεν έχουν συμπληρώσει το εικοστό πρώτο έτος της ηλι¬ 
κίας τους. Οι νέοι εκτίουν τις επιβαλλόμενες σε αυτούς κυρώσεις 
αποκλειστικά σε ειδικά καταστήματα και υποβάλλονται σε μετα¬ 
χείριση παιδαγωγικού και θεραπευτικού χαρακτήρα. Οι νέοι κρα¬ 
τούμενοι διαβιώνουν χωριστά από τους ενήλικους κρατουμένους, 
οποιοσδήποτε κατηγορίας. 

2. Στα ειδικά καταστήματα μπορούν να παραμένουν έως τη συ¬ 
μπλήρωση του εικοστού πέμπτου έτους της ηλικίας για την ολο¬ 
κλήρωση της αγωγής τους, εφ' οσον παρέχουν ασφαλή δείγμα¬ 
τα βελτίωσης. 

Άρθρο 10 

Ενήλικοι κρατούμενοι 

( 

1. Όσοι τιμωρούνται για πρώτη φορά σε ποινή στερητική της 
ελευθερίας υπόκεινται σε μεταχείριση προσαρμοσμένη στην κα¬ 
τάστασή τους αυτή. Η διαβίωσή τους στο κατάστημα κράτησης, 
ιδίως όταν εκτίουν βραχυχρόνιες στερητικές της ελευθερίας ποι¬ 
νές, πρέπει να γίνεται σε ειδικό κατάστημα ή σε χωριστά τμήμα¬ 
τα των καταστημάτων και να αποφεύγεται κάθε επαφή με 
υπότροπους κρατουμένους. 

2. Οι καταδικασμένοι ως υπότροποι, καθ'έξη ή κατ'επάγγελμα, 
εγκληματίες, κατά τις διατάξεις του Ποινικού Κώδικα, καθώς και 
όσοι είναι ιδιαίτερα επικίνδυνοι, δυσάγωγοι ή παρουσιάζουν δυ¬ 
σχέρειες προσαρμογής στην κοινή διαβίωση μέσα στο κατάστη¬ 
μα, υπόκεινται σε μεταχείριση που αποσκοπεί στον εθισμό τους 
στη συμβίωση μέσα στα πλαίσια πάντοτε του σεβασμού της αξιο¬ 
πρέπειας του ανθρώπου. Τα πρόσωπα αυτά κρατούνται σε ιδιαί¬ 
τερα καταστήματα ή πτέρυγες καταστημάτων. 

3. Κρατούμενοι που εκτίουν μακροχρόνιες στερητικές της ελευ¬ 
θερίας ποινές δεν υποβάλλονται, γι'αυτόν και μόνο το λόγο, σε 
αυστηρότερο καθεστώς διαβίωσης, εκτός αν το επιβάλλουν λό¬ 
γοι ασφαλείας. 

Άρθρο 11 

Ειδικές κατηγορίες κρατουμένων 

1. Άτομα με εντόνως ψυχοπαθητική προσωπικότητα υπόκει- 
νται, στο κατάστημα κράτησης ή σε άλλο ειδικό κατάστημα, σε 
μεταχείριση που προσαρμόζεται στην προσωπικότητά τους και α¬ 
ποβλέπει κυρίώς σε ψυχοθεραπευτικούς σκοπούς. 

2. Κρατούμενοι που εμφανίζουν άλλες ψυχικές διαταραχές υ¬ 
ποβάλλονται σε ειδική θεραπευτική μεταχείριση στο κατάστημα 
κράτησης ή σε άλλο ειδικό κατάστημα. 


3. Άτομα με εξάρτηση από τοξικές ουσίες (τοξικομανείς) υφί- 
στανται θεραπευτική μεταχείριση σε κέντρα αποτοξίνωσης και α¬ 
ποκατάστασης, σύμφωνα με τις σχετικές διατάξεις. 

4. Στις παραπάνω περιπτώσεις δεν περιλαμβάνονται οι επικίν¬ 
δυνοι ακαταλόγιστοι, στους οποίους έχουν επιβληθεί μέτρα α¬ 
σφαλείας. 

Άρθρο 12 

Υπόδικοι 

1. Οι όροι διαβίωσης των υποδίκων στο κατάστημα πρέπει να 
είναι ανάλογοι προς την ελεύθερη διαβίωση, εκτός αν η προσω¬ 
πικότητά τους ή ο προηγούμενος βίος τους επιβάλλουν ειδική με¬ 
ταχείριση. Η τελευταία προσδιορίζεται με απόφαση του 
δικαστηρίου εκτέλεσης των ποινών. 

2. Οι υπόδικοι διαμένουν σε χωριστά τμήματα και σε ιδιαίτερους 
κοιτώνες χωρίς καμία επικοινωνία με τους λοιπούς κρατουμένους. 

3. Οι υπόδικοι υπόκεινται μόνο στους απολύτως αναγκαίους πε¬ 
ριορισμούς της ελευθερίας τους για να μην αποδράσουν, να μην 
παρεμποδίσουν το έργο της ανάκρισης και να μη διαταράσσουν 
την κανονική λειτουργία του καταστήματος. 

Άρθρο 13 

Κρατούμενοι για χρέη 

Οι κρατούμενοι για χρέη καθώς και οι οφειλέτες χρηματικής 
ποινής ή προστίμου ή δικαστικών εξόδων μένουν σε ιδιαίτερο τμή¬ 
μα του καταστήματος και δεν υπόκεινται σε άλλους περιορισμούς 
εκτός από εκείνους που είναι αποτέλεσμα της στέρησης της ελευ¬ 
θερίας τους και αναγκαίοι για την ομαλή λειτουργία του κατα¬ 
στήματος. 

Άρθρο 14 

Καθορισμός και εφαρμογή μεταχείρισης 

Οι κρατούμενοι που εκτίουν ποινή στερητική της ελευθερίας 
πάνω από ένα έτος συνεργάζονται στη διερεύνηση της προσωπι¬ 
κότητάς τους για να καταστεί δυνατός ο καθορισμός και η εφαρ¬ 
μογή κατάλληλης μεταχείρισης κατά το διάστημα της έκτισης της 
στερητικής της ελευθερίας ποινής, καθώς και η μεταϊδρυματική 
αρωγή και συνδρομή στην κοινωνική τους επανένταξη. 

Άρθρο 15 

Κέντρο και πτέρυγες προσανατολισμού και παρατήρησης - 
Επιστημονικά συμβούλια 

Ιδρύεται με προεδρικό διάταγμα αυτοτελές Κέντρο προσανα¬ 
τολισμού και παρατήρησης. Το Κέντρο αποσκοπεί στη μελέτη των 
ατομικών και κοινωνικών παραγόντων που επιτρέπουν την εξα- 
τομικευμένη μεταχείριση των κρατουμένων. Η μεταχείριση αυτή 
αναπροσδιορίζεται περιοδικά, ανάλογα με την όλη εξέλιξη του 
κρατουμένου. Στελεχώνεται με υπαλλήλους του Υπουργείου Δι¬ 
καιοσύνης των οποίων προΓσταται ψυχίατρος με ειδικές γνώσεις 
και εμπειρία σε μεταχείριση κρατουμένων και διοίκηση ιδρυμά¬ 
των. Λειτουργεί σύμφωνα με ειδικό κανονισμό. 

2. Στο Κέντρο λειτουργεί επιστημονικό συμβούλιο που απαρτί¬ 
ζεται από τον ψυχίατρο, τον επιθεωρητή καταστημάτων κράτησης, 
έναν παθολόγο, έναν ψυχολόγο, έναν κοινωνικό λειτουργό, έναν 
εγκληματολόγο και το δικαστή εκτέλεσης των ποινών. 

3. Στα καταστήματα με περισσότερους από διακόσιους κρατου¬ 
μένους λειτουργούν ειδικές πτέρυγες προσανατολισμού και πα¬ 
ρατήρησης με το αντίστοιχο επιστημονικό συμβούλιο, στο οποίο 
συμμετέχει και ένας γεωπόνος, αν πρόκειται για αγροτικό κατά¬ 
στημα. Αν το επιστημονικό συμβούλιο δεν επαρκεί για την ενδε¬ 
λεχή και έγκαιρη εξέταση ειδικών περιπτώσεων, ο αρμόδιος 
εισαγγελέας μπορεί, με διάταξή του, να αποστείλει τον κρατού¬ 
μενο στο Κέντρο ή σε άλλη πτέρυγα. 

4. Στα υπόλοιπα καταστήματα, τις αρμοδιότητες του επιστημο- 

νικού συμβουλίου ασκεί συμβούλιο που απαρτίζεται από το διευ¬ 
θυντή και τον κοινωνικό λειτουργό του καταστήματος, το δικαστή 
εκτέλεσης των ποινών και έναν ιατρό. 

Άρθρο 16 

Αρμοδιότητες επιστημονικού συμβουλίου 

1. Το επιστημονικό συμβούλιο, εκτός από αυτά που ορίζονται 
στους κανονισμούς, αποφασίζει, το αργότερο σε ένα μήνα από την 
εισαγωγή του κρατουμένου, για όλα τα κρίσιμα θέματα της δια¬ 
βίωσης και μεταχείρισής του. Μελετά τις δυνατότητες και προ - 
υποθέσεις αδειών απουσίας ή άλλων μορφών ημιελεύθερης δια¬ 
βίωσης και εισηγείται σχετικά στην επιτροπή του άρθρου 55. 

2. Η εκτίμηση των αποτελεσμάτων της μεταχείρισης του κρα¬ 
τουμένου, με βάση την πιο πάνω έρευνα, γίνεται από το επιστη¬ 
μονικό συμβούλιο τουλάχιστον κάθε έξι μήνες ή και νωρίτερα, αν 
το ζητήσει ο κρατούμενος. 

Άρθρο 17 

'Διάκριση καταστημάτων κράτησης 

Τα καταστήματα κράτησης διακρίνονται σε: α) γενικά, β) ειδι¬ 
κά και γ) θεραπευτικά. 

Άρθρο 18 

Γ ενικά καταστήματα 

1. Τα γενικά καταστήματα κράτησης διακρίνονται σε Α και Β 
τύπου. 

2. Στα Α τύπου κρατούνται οι υπόδικοι, οι κρατούμενοι για χρέη 
και οι κατάδικοι σε ποινή φυλάκισης έιμς δεκαοκτώ μηνών. 

3. Στα Β τύπου κρατούνται όλοι οι υπόλοιποι κρατούμενοι. 

4. Οι υπότροποι, οι καθ’έξη ή κατ'επάγγελμα εγκληματίες και 
οι αποδεδειγμένα απείθαρχοι στους κανόνες διαβίωσης του κα¬ 
ταστήματος εκτίουν την ποινή τους σε χωριστά τμήματα των κα¬ 
ταστημάτων Β τύπου. 

5. Με προεδρικό διάταγμα, που εκδίδεται με πρόταση του Υ¬ 
πουργού Δικαιοσύνης, μπορεί να δήμιουργούνται και άλλες κα¬ 
τηγορίες καταστημάτων, αν αυτό επιβάλλεται από την ανάγκη 
ειδικής μεταχείρισης ή διαπαιδαγώγησης των κρατουμένων. 

6. Οι γυναίκες κρατούνται σε καταστήματα κράτησης γυναικών 
ή σε ιδιαίτερα τμήματα των καταστημάτων. 

Άρθρο 19 
Ειδικά καταστήματα 

Ειδικά καταστήματα είναι τα καταστήματα νέων και τα κέντρα 
ημιελεύθερης διαβίωσης καταδίκων. 

Άρθρο 20 

θεραπευτικά καταστήματα 

Τα θεραπευτικά καταστήματα διακρίνονται σε γενικά νοσοκο¬ 
μεία, σε θεραπευτήρια για ψυχασθενείς και σε ειδικά καταστήμα¬ 
τα για τοξικομανείς. 


ΚΕΦΑΛΑΙΟ ΤΡΙΤΟ 

Εισαγωγή κρατουμένων στα καταστήματα κράτησης 
Άρθρο 21 

Εισαγωγή κρατουμένων 

1. Κανένας δεν εισάγεται σε κατάστημα κράτησης χωρίς πα¬ 
ραγγελία του αρμόδιου εισαγγελέα η οποία συνοδεύεται από τα 
παρακάτω δικαιλογητικά: α) απόφαση ημεδαπού δικαστηρίου, για 
τους καταδίκους οποιοσδήποτε ποινής ή δικαστικών εξόδων, β)α¬ 


πόφαση αλλοδαπού δικαστηρίου βάσει ειδικών διεθνών συμβά¬ 
σεων, και γ) ένταλμα σύλληψης ή προσωρινής κράτησης ή 
βούλευμα δικαστικού συμβουλίου, για τους υποδίκους. 

2. Οι κρατούμενοι για χρέη εισάγονται με εκτελεστό απόγρα- 
φο απόφασης πολιτικού δικαστηρίου, με γραμμάτιο καταβολής 
τροφείων ενός μήνα ή ένταλμα προσωπικής κράτησης δημόσιου 
ταμείου. 

Άρθρο 22 

Εισαγωγή στα θεραπευτικά καταστήματα 

1. Στα γενικά νοσοκομεία εισάγονται οι ασθενείς κρατούμενοι 
που δεν μπορούν να νοσηλευτούν στα αναρρωτήρια των καταστη¬ 
μάτων κράτησης. Περιστατικά που δεν μπορούν να αντιμετωπι¬ 
στούν ούτε στα γενικά νοσοκομεία παραπέμπονται σε δημόσια, 
δημοτικά, κοινοτικά θεραπευτήρια ή θεραπευτήρια ν.π.δ.δ.. 

2. Στα θεραπευτήρια για ψυχασθενείς εισάγονται κρατούμενοι, 
με βάση ιατρική γνωμάτευση ή απόφαση του δικαστηρίου. 

3. Στα ειδικά καταστήματα για τοξικομανείς εισάγονται κρατού¬ 
μενοι σύμφωνα με τις διατάξεις του νόμου. 

Άρθρο 23 

Διαδικασία εισαγωγής 

1. Ο κρατούμενος οδηγείται στη γραμματεία του καταστήμα¬ 
τος, όπου γίνεται έλεγχος των σχετικών δικαιολογητικών και εγ¬ 
γραφή στα βιβλία ή στον ηλεκτρονικό υπολογιστή του κα¬ 
ταστήματος. 

2. Ο κρατούμενος υποβάλλεται σε'έρευνα σωματική και των α¬ 
τομικών του ειδών, η οποία διεξάγεται σε ιδιαίτερο χώρο και κα¬ 
τά τρόπο που δε θίγει την αξιοπρέπειά του. Η έρευνα διενεργείται 
από δύο τουλάχιστον υπαλλήλους του ίδιου φύλου με τον κρα¬ 
τούμενο. Χρήματα και αντικείμενα, που απαγορεύει ο κανονισμός 
να φέρει μαζί του ο κρατούμενος, παραδίδονται με απόδειξη στο 
διαχειριστή του καταστήματος. 

3. Η υπηρεσία παρέχει είδη καθαριότητας σε όλους τους κρα¬ 
τουμένους και ιματισμό σε όσους έχουν ανάγκη. 

4. Σε ορισμένα καταστήματα χορηγείται ειδικός ιματισμός ανά¬ 
λογος με τη λειτουργία του καταστήματος. 

Άρθρο 24 

1. Το αργότερο την επόμενη ημέρα από την εισαγωγή του ο 
κρατούμενος οδηγείται στο διευθυντή, στον ιατρό και στην κοι¬ 
νωνική υπηρεσία. 

2. Ο διευθυντής ενημερώνει τον κρατούμενο για τα δικαιώμα¬ 
τα και τις υποχρεώσεις του, καθώς και για τον κανονισμό του κα¬ 
ταστήματος κράτησης. Οι αλλοδαποί κρατούμενοι ενημερώνονται 
για τα παραπάνω σε γλώσσα που κατανοούν. 

3.0 ιατρός εξετάζει τον κρατούμενο και, αν διαπιστώσει νόση¬ 
μα, τον υποβάλλει στην κατάλληλη αγωγή ή ζητεί την εξέτασή του 
από ειδικό ιατρό. Σε σοβαρές περιπτώσεις τον παραπέμπει σε κα¬ 
τάλληλο θεραπευτικό κατάστημα. 

4.0 κοινωνικός λειτουργός σε ιδιαίτερη συνέντευξη επικοινω¬ 
νεί με τον κρατούμενο, τον ενημερώνει για την παρεχόμενη από 
την κοινωνική υπηρεσία συμπαράσταση για τα ατομικά, οικογε¬ 
νειακά, επαγγελματικά , οικονομικά ή άλλα προβλήματα που δη- 
μιουργούνται από τη στέρηση της ελευθερίας του και του παρέχει 
την απαραίτητη συνδρομή για τα πιο επείγοντα από αυτά. 

Άρθρο 25 

1.0 γραμματέας του δικαστηρίου υποχρεούται, μέσα σε δεκα¬ 
πέντε ημέρες από την καταδίκη, να στείλει στο κατάστημα κρά¬ 
τησης απόσπασμα της απόφασης και, μέσα σε ένα μήνα, πλήρες 
αντίγραφο της απόφασης με τα πρακτικά καθώς και τις τυχόν εκ¬ 
θέσεις των πραγματογνωμόνων και τεχνικών συμβούλων που α¬ 
φορούν τον κρατούμενο. 

2. Η κοινωνική υπηρεσία και ο ιατρός του καταστήματος μπο¬ 
ρούν να ζητήσουν από τη δικογραφία αντίγραφο οποιοσδήποτε 
εγγράφου ή κατάθεσης κρίνουν απαραίτητο. 

Άρθρο 26 

Βιβλία καταστήματος 

1. Σε κάθε κατάστημα τηρούνται με ευθύνη της γραμματείας: 
α) βιβλίο κρατουμένων (ξεχωριστά για κάθε κατηγορία κρατου¬ 
μένων, δηλαδή για τους καταδίκους, τους υποδίκους, τους κρα¬ 
τουμένους για χρηματικές ποινές ή έξοδα και τους κρατουμένους 
για χρέη) και β) ατομικοί φάκελοι κρατουμένων. 

2. Στα βιβλία καταχωρίζονται τα στοιχεία ταυτότητας, ο τόπος 
τελευταίας διαμονής, η οικογενειακή κατάσταση, τα δικαιολογη- 
τικά έγγραφα της ιφάτησης, στοιχεία ταυτότητας του θύματος κα¬ 
θώς και η ημερομηνία και η ώρα της εισαγωγής. 

3< Σε ειδική ,στήλη των βιβλίων, συντάσσεται και καταχωρίζε¬ 
ται συνοπτική έκθε ση για τα παραπάνω, η οποία υπογράφεται από 
τον αρμόδιο υπάλληλό του καταστήματος και τον υπάλληλο που 
συνοδεύει τον προσαγόμενο. 

4. Αντίγραφο της παραπάνω έκθεσης, θεωρημένο από το διευ¬ 
θυντή του καταστήματος, αποστέλλεται στην αρχή που παρήγγει- 
λε την κράτηση. 

5. Σε ξεχωριστή στήλη καταχωρίζεται η χρονολογία έναρξης 
της κράτησης ή της εκτέλεσης της ποινής, καθώς και η χρονολο¬ 
γία της λήξης τους. Επίσης καταχωρίζεται και κάθε άλλη με¬ 
ταβολή. 

6. Η τήρηση των παραπάνω βιβλίων και φακέλων δεν είναι α¬ 
παραίτητη, όταν η καταχώριση των στοιχείων αυτών γίνεται σε 
ηλεκτρονικούς υπολογιστές. 

ΚΕΦΑΛΑΙΟ ΤΕΤΑΡΤΟ 
Όροι διαβίωσης κρατουμένων 

Άρθρο 27 

Υγιεινή των κρατουμένων 

1. Η διοίκηση του καταστήματος έχει την υποχρέωση να εξα¬ 
σφαλίζει πλήρως την υγιεινή και καθαριότητα των κρατουμένων, 
καθώς και την καθαριότητα των κοινόχρηστων χώρων και να πα¬ 
ρέχει για το σκοπό αυτόν όλα τα αναγκαία είδη, όπως αυτά καθο¬ 
ρίζονται από τον κανονισμό. Έχει επίσης την υποχρέωση να 
εξασφαλίζει και να διατηρεί σε καλή λειτουργία όλες τις εγκατα¬ 
στάσεις για τον πιο πάνω σκοπό. 

2. Οι κρατούμενοι έχουν την υποχρέωση να τηρούν τους όρους 
ατομικής υγιεινής και καθαριότητας των κοινόχρηστων χώρων, 
όπως καθορίζεται από τον κανονισμό και σύμφωνα με τις οδηγίες 
των αρμόδιων υπαλλήλων. 

Άρθρο 28 

Υγειονομική περίθαλψη 

Η υγειονομική περίθαλψη των κρατουμένων διενεργείται από 
ιατρούς και οδοντιάτρους των καταστημάτων κράτησης, από τα 
θεραπευτικά καταστήματα καθώς και από δημόσια νοσοκομεία. 

Άρθρο 29 

Επιθεώρηση υγειονομικού ελέγχου 

1. Συνιστάται στην κεντρική υπηρεσία του Υπουργείου Δικαιο¬ 
σύνης Επιθεώρηση υγειονομικού ελέγχου η οποία στελεχώνεται: 
α) από έναν επιθεωρητή - ιατρό, με ειδικότητα παθολόγου ή ψυ¬ 
χιάτρου και δεκαετή τουλάχιστον άσκηση της ειδικότητάς του στο 
δημόσιο τομέα, β) από έναν αναπληρωτή επιθεωρητή με τα ίδια 
προσόντα και γ) από γραμματεία. 

2.0 επιθεωρητής- ιατρός, α) προγραμματίζει, σε συνεγασία με 


τους ιατοούς και οδοντιάτρους των καταστημάτων κράτησης, το 
είδος και τον τρόπο παροχής της υγειονομικής περίθαλψης στα 
καταστήματα αυτά και β) ελέγχει και επιθεωρεί, ως προς τη σω¬ 
στή εκτέλεση των καθηκόντων του, το υγειονομικό προσωπικό των 
καταστημάτων κράτησης. 

Άρθρο 30 

Υγειονομικό προσωπικό 

1. Κάθε κατάστημα κράτησης εξυπηρετείται τουλάχιστον από 
έναν παθολόγο, έναν ψυχίατρο και ένα νοσοκόμο σε εικοσιτετρά¬ 
ωρη βάση. Σε καταστήματα με περισσότερους από διακόσιους κρα¬ 
τουμένους υπηρετούν μόνιμοι παθολόγοι και ψυχίατροι και 
ειδικότερα: ένας νοσοκόμος σε εικοσιτετράωρη βάση για κάθε ε¬ 
κατό κρατουμένους, ένας παθολόγος και ένας ψυχίατρος για κά¬ 
θε διακόσιους κρατουμένους. 

2. Σε κάθε κατάστημα με περισσότερους από διακόσιους κρα¬ 
τουμένους υπηρετεί τουλάχιστον ένας οδοντίατρος. 

3. Στα καταστήματα κράτησης γυναικών, εκτός από τους παρα¬ 
πάνω ιατρούς, υπηρετεί και γυναικολόγος. 

4. Τα θεραπευτικά καταστήματα διέπονται από ειδικές διατά¬ 
ξεις και υπάγονται στον έλεγχο της επιθεώρησης υγειονομικού 
ελέγχου. 

Άρθρο 31 

Ιατρική περίθαλψη κρατουμένων 

1.0 ιατρός του καταστήματος εξετάζει τον κρατούμενο με πρω¬ 
τοβουλία του ή όταν ο τελευταίος το ζητήσει και ενεργεί σύμφω¬ 
να με το άρθρο 24 παρ. 3. 

2. Κάθε κρατούμενος μπορεί να ζητήσει να εξεταστεί από ια¬ 
τρό της δικής του επιλογής. Η εξέταση γίνεται παρουσία του ια¬ 
τρού του καταστήματος κατά τις ώρες της υπηρεσίας του, 
σύμφωνα με τους κανόνες της ιατρικής δεοντολογίας. 

Σε περίπτωση αντίθεσης στη διάγνωση ή στον τρόπο θεραπείας 
καλείται τρίτος ιατρός που ορίζεται από τον επιθεωρητή υγειο¬ 
νομικού ελέγχου και εκεί όπου δεν εδρεύει επιθεωρητής από το 
δικαστή εκτέλεσης των ποινών. 

3. Η παραπομπή κρατουμένου σε νοσηλευτικό ίδρυμα ενεργεί- 
ται ύστερα από έκθεση του ιατρού του καταστήματος κράτησης, 
στην οποία αιτιολογείται λεπτομερώς η αναγκαιότητα της παρα¬ 
πομπής. Η έκθεση του ιατρού συνοδεύει τον παραπεμπόμενο και 
αντίγραφό της παραμένει στον ατομικό του φάκελο. Επίσης αντί¬ 
γραφό της αποστέλλεται στην επιθεώρηση του υγειονομικού ε¬ 
λέγχου του Υπουργείου Δικαιοσύνης. 

Άρθρο 32 
Δελτία υγείας 

1. Για κάθε κρατούμενο τηρείται ατομικό δελτίο υγείας, στο ο¬ 
ποίο καταχωρίζονται στοιχεία ιατρικού ενδιαφέροντος. Το δελ¬ 
τίο αυτό συνοδεύει τον κρατούμενο σε κάθε μετακίνησή του σε 
κατάστημα ή σε νοσηλευτικό ίδρυμα. Στο πιο πάνω δελτίο κατα¬ 
χωρίζονται κάθε ιατρική εξέταση με τη χρονολογία της, η σχετι¬ 
κή διάγνωση, η αγωγή που συστήθηκε καθώς και το ονομα¬ 
τεπώνυμο, η ειδικότητα και η υπογραφή του ιατρού που έκανε την 
εξέταση. 

2. Σε κάθε κατάστημα τηρείται υποχρεωτικά βιβλίο ιατρικών ε¬ 
ξετάσεων κρατουμένων, στο οποίο αναγράφονται περιληπτικά τα 
παραπάνω στοιχεία. 

Άρθρο 33 
Ιατρικές πράξεις 

1. Κάθε είδους αναγκαία ιατρική εξέταση ή ιατροχειρουργική 
επέμβαση σε κρατούμενο επιτρέπεται με τη συναίνεσή του. 

2. Αν ο κρατούμενος αρνείται, ενώ δεν είναι διανοητικά καθυ¬ 
στερημένος ή ψυχικά ασθενής, ζητείται η συναίνεση του ή της συ- 

ζύγου ή συγγενών μέχρι τρίτου βαθμού και εφ' οσον ελλείπουν 
ή αρνούνται αποφασίζει σχετικά ο δικαστής εκτέλεσης των ποινών. 

Άρθρο 34 
Απεργία πείνας 

1.0 κρατούμενος που δηλώνει ότι κατέρχεται σε απεργία πεί¬ 
νας έχει δικαίωμα να καλέσει ιατρό της επιλογής του για να δια¬ 
πιστωθεί η κατάσταση της ψυχικής και πνευματικής του υγείας. 
Μετά τη δήλωση αυτή ο διευθυντής σε συνεργασία με τον ιατρό 
του καταστήματος λαμβάνουν τα κατάλληλα μέτρα για την παρα¬ 
κολούθησή του. 

2. Αν κατά τη διάρκεια της απεργίας ο ιατρός του καταστήμα¬ 
τος κρίνει ότι ο απεργός χρειάζεται ειδική ιατρική παρακολούθη¬ 
ση, ζητεί τη μεταγωγή του σε θεραπευτικό κατάστημα. Την ίδια 
δυνατότητα έχει και το δικαστήριο εκτέλεσης των ποινών. 

3. Αν ο απεργός περιέλθει σε κατάσταση άμεσου κινδύνου ζω¬ 
ής ή σοβαρής και μόνιμης βλάβης της υγείας του, το δικαστήριο 
εκτέλεσης των ποινών, λαμβάνοντας υπόψη την προσωπικότητα 
του κρατουμένου, το σκοπό και τις επιδιώξεις του και τη σταθε¬ 
ρότητα της απόφασής του, μπορεί να διατάξει τη λήψη μέτρων. 

Άρθρο 35 

Διατροφή 

1. Η διατροφή των κρατουμένων είναι υποχρέωση του Κράτους. 
Η διατροφή των κρατουμένων καθορίζεται από διαιτολόγο με ευ¬ 
θύνη της επιθεώρησης υγειονομικού ελέγχου του Υπουργείου Δι¬ 
καιοσύνης. 

2. Η καθοριζόμενη κατά την προηγούμενη παράγραφο διατρο¬ 
φή στα καταστήματα ελέγχεται και παρακολουθείται από τον ια¬ 
τρό και το διευθυντή της φυλακής, οι οποίοι ελέγχουν καθημερινά 
την ποιότητα και τη γενική κατάσταση της παρασκευαζόμενης 

. τροφής. 

3.0 ιατρός του καταστήματος καθορίζει, με γραπτή γνωμάτευ¬ 
ση, ειδική δίαιτα ή συμπληρωματική τροφή σε όσους έχουν 
ανάγκη. 

4. Πρόνοια λαμβάνεται, κατά το δυνατό, για ειδικά διαιτολόγια 
που επιβάλλουν ορισμένες θρησκευτικές πεποιθήσεις. 

5. Επιτρέπεται στον κρατούμενο να προμηθεύεται με δική του 
δαπάνη τα απαραίτητα αγαθά για την ικανοποίηση των ατομικών 
του αναγκών με μεσολάβηση των υπηρεσιών του καταστήματος 
κράτησης. Η παρασκευή φαγητού στο χώρο του καταστήματος από 
τον ίδιο τον κρατούμενο απαγορεύεται. 

6. Η παράδοση ειδών διατροφής στους κρατουμένους κατά το 
επισκεπτήριο απαγορεύεται, εκτός αν το επιτρέπει ο’ κανονισμός 
του καταστήματος. 

Άρθρο 36 

Ενδυμασία 

1. Κάθε κρατούμενος έχει δικαίωμα να φέρει την ατομική του 
ενδυμασία, η οποία πρέπει να είναι ευπρεπής και καθαρή. 

2. Κρατούμενοι, που δεν έχουν κατάλληλη ενδυμασία και υπο¬ 
δήματα, καθώς και όσοι το ζητήσουν, λαμβάνουν τα είδη αυτά από 
τη διεύθυνση των καταστημάτων. Ομοιόμορφες στολές δεν επι¬ 
τρέπονται και η όλη εμφάνιση της ενδυμασίας θα πρέπει να μην 
είναι ταπεινωτική για τον κρατούμενο και να είναι ανάλογη με την 
εποχή του έτους. 

3. Οι κρατούμενοι που εργάζονται σε αγροτικά καταστήματα, 
εργαστήρια και άλλες εργασίες δικαιούνται κατάλληλο ρουχισμό. 

4. Οι κρατούμενοι που έχουν από την επαγγελματική ή άλλη ι¬ 
διότητά τους ιδιαίτερη στολή δεν επιτρέπεται να τη φορούν στο 
κατάστημα. 

5. Με δαπάνη του δημοσίου χορηγούνται κουβέρτες, σεντόνια, 
μαξιλαροθήκες και πετσέτες. Οι κρατούμενοι μπορούν να χρησι¬ 
μοποιούν τα δικά τους σεντόνια και κουβέρτες. Ο τύπος και η ποιό¬ 
τητα των ειδών που παρέχονται καθορίζονται με απόφαση του 


Υπουργού Δικαιοσύνης. 

6. Οι κρατούμενοι υποχρεούνται να τηρούν καθαρά και Φροντι¬ 
σμένα τα είδη ένδυσης και ρουχισμού που περιγράφονται πα¬ 
ραπάνω. 


ΚΕΦΑΛΑΙΟ ΠΕΜΠΤΟ 

Κτιριπκές εγκαταστάσεις καταστημάτων 
και χώροι έκτισης ποινών 

Άρθρο 37 
Κατασκευή κτιρίων 

1. Τα κτίρια και η διαμόρφωση των χώρων κράτησης πρέπει να 
εξασφαλίζουν την υγιεινή διαβίωση των κρατουμένων και να πλη¬ 
ρούν τους αναγκαίους όρους ασφαλείας και ομαλής λειτουργίας 
των καταστημάτων. 

2. Τα καταστήματα κράτησης, είτε βρίσκονται σε αστικές περιο¬ 
χές είτε σε αγροτικές, πρέπει να είναι σε απόσταση ασφαλείας 
από τις κατοικημένες περιοχές, χωρίς πάντως να αποκλείεται ή 
να δυσχεραίνεται η επικοινωνία με τα πρόσωπα που προβλέπει 
ο νόμος. 

3. Ο αριθμός τωνΆρατουμένων σε κάθε κατάστημα κράτησης 
δεν πρέπει να υπερβαίνει τα τριακόσια άτομα. Σε εξαιρετικές πε¬ 
ριπτώσεις είναι δυνατή η αύξηση των κρατουμένων έως τον αριθμό 
των πεντακοσίων, εφ’ ίσον θα υπάρχουν νέες κτιριακές εγκατα¬ 
στάσεις και χώροι έκτισης ποινής, σύμφωνα με τις διατάξεις των 
επόμενων άρθρων. 

4. Οι διοικητικές, οικονομικές και υγειονομικές υπηρεσίες κα¬ 
θώς και το προσωπικό φύλαξης στεγάζονται έξω από τους χώρους 
κράτησης. 

5. Η κατασκευή και η διαρρύθμιση των κτιρίων εξασφαλίζει η¬ 
λιακό φώς, άνετη κυκλοφορία αέρα και χώρο κίνησης, σύμφωνα 
με τις κλιματολογικές συνθήκες του τόπου κράτησης. 

Άρθρο 38 

Χώροι έκτισης ποινών 

1. Κάθε κατάστημα κράτησης πρέπει να διαθέτει ατομικά κε¬ 
λιά και θαλάμους το πολύ έξι ατόμων. Η διαβίωση του κρατουμέ¬ 
νου σε ατομικό κελί αποτελεί δικαίωμα που ικανοποιείται, αν το 
επιβάλλουν οι ανάγκες του και το επιτρέπουν οι κτιριακές συν¬ 
θήκες του καταστήματος. 

2. Τα ατομικά κελιά έχουν χωρητικότητα τουλάχιστον 30μ* και 
διαθέτουν κρεβάτι, τραπέζι, κάθισμα και ντουλάπα. Τα παράθυ¬ 
ρα όλων των κελιών πρέπει να εξασφαλίζουν καλό φωτισμό και 
κυκλοφορία αέρα. 

3. Τα ειδικά για περιορισμό κελιά έχουν τις ίδιες διαστάσεις με 
τα κοινά και βρίσκονται σε ιδιαίτερο χώρο του καταστήματος για 
να μην παρεμποδίζεται η εύρυθμη λειτουργία του. 

4. Οι κοινοί κοιτώνες πρέπει να διαθέτουν εμβαδόν τουλάχιστον 
6μ*·για κάθε άτομο και να περιέχουν όλα τα πιο πάνω οριζόμενα 
αντικείμενα. 

5. Τα ατομικά κελιά και οι θάλαμοι έχουν δικές τους εγκαταστά¬ 
σεις υγιεινής, θέρμανσης, νερού και αποχωρητηρίου. 

6. Σε κάθε κατάστημα πρέπει να υπάρχει ικανός αριθμός εγκα¬ 
ταστάσεων λουτρών με θερμό και κρύο νερό, για την ατομική υ¬ 
γιεινή και καθαριότητα κάθε κρατουμένου. Επίσης πρέπει να 
παρέχονται επαρκείς χώροι και εγκαταστάσεις για ιατρικές εξε¬ 
τάσεις και ψυχοθεραπευτική αγωγή, εργασία και επαγγελματική 
εκπαίδευση, διδασκαλία, βιβλιοθήκη, εκκλησιασμό και αναρρωτή¬ 
ριο, όπως καθορίζονται ειδικότερα στα παρακάτω άρθρα. 

7. Οι μητέρες που έχουν μαζί τα βρέφη τους κρατούνται τίά - 
ντοτε σε ατομικά κελιά, χωρητικότητας τουλάχιστον 40μ 1 2 3 4 5 , κατάλ¬ 
ληλα διαρρυθμισμένα. 

8. Με προεδρικό διάταγμα, που εκδίδεται ύστερα, οπό. πρότα¬ 
ση του Υπουργού Δικαιοσύνης, καθορίζονται ειδικότερα οι όροι 

για την κατασκευή των κτιριακών εγκαταστάσεων και των χώρων 
έκτισης των ποινών σύμφωνα με τις παραπάνω διατάξεις. 

ΚΕΦΑΛΑΙΟ ΕΚΤΟ 
Αγωγή κρατουμένων 

Άρθρο 39 
Σκοπός της αγωγής 

Η αγωγή των κρατουμένων αποβλέπει στην ομαλή επανέντα¬ 
ξή τους στο κοινωνικό, επαγγελματικό και οικογενειακό περιβάλ¬ 
λον. Αυτό επιδιώκεται, με την ανάπτυξη των ψυχικών, σωματικών 
και πνευματικών ιδιοτήτων τους, τη διατήρηση της ψυχικής και 
σωματικής τους υγείας, την κατάλληλη εκπαίδευση και τη μείω¬ 
ση των αρνητικών επιδράσεων της στέρησης της ελευθερίας, για 
♦ να καταστούν υπεύθυνα και αυτοδύναμα άτομα. 

Άρθρο 40 
Μέσο αγωγής 

1. Η αγωγή των κρατουμένων γίνεται από εξειδικευμένο προ¬ 
σωπικό, με σύγχρονες και κατάλληλες επιστημονικές μεθόδους 
και προγράμματα, σε ατομικό ή ομαδικό επίπεδο. Στην προσπά¬ 
θεια αυτή συνεργάζεται όλο το προσωπικό. 

2. Η συμμετοχή και συνεργασία των κρατουμένων στον προ¬ 
γραμματισμό της αγωγής είναι απαραίτητη προϋπόθεση και πραγ¬ 
ματοποιείται όπως προβλέπεται σε επόμενες ειδικές διατάξεις. 

Άρθρο 41 
Κοινωνική αγωγή 

1. Η κοινωνική αγωγή περιλαμβάνει κυρίως την τόνωση της α¬ 
τομικής και κοινωνικής ευθύνης των κρατουμένων, την καλλιέρ¬ 
γεια θετικών διαπροσωπικών σχέσεων, την ενθάρρυνση για 
έκφραση και την ανάπτυξη πνεύματος συνεργασίας μέσα από δη¬ 
μιουργικές δραστηριότητες. 

2. Η κοινωνική αγωγή ως αρωγή, εφ' όσον το επιθυμεί ο κρα¬ 
τούμενος, μπορεί να συνεχιστεί και επεκταθεί προσαρμοζόμενη 
κατάλληλα και μετά την αποφυλάκισή του. 

Άρθρο 42 
Φυσική αγωγή 

1. Σε κάθε κατάστημα προβλέπεται ο απαραίτητος χώρος, ε¬ 
σωτερικός και εξωτερικός, καθώς και τα μέσα για τη σωματική ά¬ 
σκηση των κρατουμένων. 

2. Το πρόγραμμα της σωματικής αγωγής εφαρμόζεται από γυ¬ 
μναστές και περιλαμβάνει σωματικές ασκήσεις, ενόργανη γυμνα¬ 
στική, ομαδικά παιχνίδια και αγώνες. 

Άρθρο 43 
Πνευματική αγωγή 

1. Κάθε κρατούμενος δικαιούται να επιμορφώνεται και να ενη¬ 
μερώνεται με βιβλία, εφημερίδες, περιοδικά, ραδιοφωνικές και τη¬ 
λεοπτικές - εκπομπές, σεμινάρια και συζητήσεις. 

2. Για το σκοπό αυτόν προβλέπεται δανειστική βιβλιοθήκη, διαρ¬ 
κώς εμπλουτιζόμενη με λογοτεχνικά και επιστημονικά βιβλία και 
δημιουργείται κατάλληλος χώρος για αναγνωστήριο. Επίσης ενι- 
σχύεται και επιδιώκεται η συνεργασία με την τοπική αυτοδιοίκη¬ 
ση, τους κοινωνικούς, πολιτιστικούς και άλλους φορείς. 

Άρθρο 44 

Θρησκευτική αγωγή 

’* . 1 » 

1. Η θρησκευτική αγωγή είναι προαιρετική και περιλαμβάνει 


το δικαίωμα του κρατουμένου να ασκεί τα θρησκευτικά του καθή¬ 
κοντα και να επικοινωνεί με αναγνωρισμένο εκπρόσωπο του θρη¬ 
σκεύματος ή του δόγματός του, με φροντίδα του ιερέα ή του 
διευθυντή του καταστήματος. , 

2. Ο κρατούμενος κατά την εισαγωγή του στο κατάστημα δη¬ 
λώνει, αν το επιθυμεί, το θρήσκευμα ή το δόγμα στο οποίο ανήκει. 

3. Σε κάθε κατάστημα υπάρχει ναός ή κατάλληλος χώρος στον 
οποίο, όσοι από τους κρατουμένους επιθυμούν, παρακολουθούν 
τη θεία λειτουργία ή άλλες ακολουθίες που τελούνται από τον ιε¬ 
ρέα του καταστήματος ή εθελοντή ιερέα. 

4. Κρατούμενοι, οι οποίοι βρίσκονται σε ειδικούς χώρους κρά¬ 
τησης ή σε θεραπευτικά καταστήματα, δέχονται την επίσκεψη του 
ιερέα ή του εθελοντή ιερέα για ενίσχυση και παρηγοριά. 

5. Στις ιδιαίτερες συνομιλίες του ιερέα με τον κρατούμενο δεν 
παρευρίσκεται φυλακτικό ή άλλο προσωπικό κράτησης. 

Άρθρο 45 
Ψυχαγωγία 

1. Η ψυχαγωγία των κρατουμένων γίνεται σε κατάλληλα δια¬ 
μορφωμένο εξωτερικό ή εσωτερικό χώρο του καταστήματος και 
αποσκοπεί, μεταξύ των άλλων, στην αξιοποίηση του ελεύθερου 
χρόνου τους με τρόπο δημιουργικό και με παράλληλη ανάπτυξη 
του ομαδικού πνεύματος της συνεργασίας και της άμιλλας. 

2. Οι κρατούμενοι συμμετέχουν σε ομαδικές ή ατομικές καλλι¬ 
τεχνικές εκδηλώσεις, σε οργάνωση θιάσου, χορωδίας, έκθεσης 
ζωγραφικής και χειροτεχνημάτων, κινηματογραφικών και άλλων 
προβολών, για να εξασφαλίζονται οι απαραίτητες προϋποθέσεις 
για ψυχαγωγία, καλλιτεχνική έκφραση και αυτοσχεδιασμό. 

Άρθρο 46 

Οργάνωση ψυχαγωγίας 

1. Ειδική επιτροπή αναλαμβάνει το σχεδίασμά και την οργά¬ 
νωση πολιτιστικών, ψυχαγωγικών και αθλητικών εκδηλώσεων ή 
την έκδοση ενημερωτικών ή λογοτεχνικών εντύπων. 

2. Η επιτροπή αποτελείται από τρεις εκπροσώπους των κρατου¬ 
μένων, που εκλέγονται κάθε τέσσερις μήνες με κλήρο και δύο μέ¬ 
λη του προσωπικού, οριζόμενα για τέσσερις μήνες από το 
διευθυντή. Το ένα μέλος του προσωπικού ανήκει στην κοινωνική 
υπηρεσία. 

3. Το πρόγραμμα της επιτροπής δεν πραγματοποιείται, αν ο διευ¬ 
θυντής επικαλεστεί, αιτιολογημένα, λόγους αναφερόμενους στην 
ασφάλεια και τάξη του καταστήματος. 

Άρθρο 47 
Εκπαίδευση 

1. Η παιδεία των κρατουμένων αποβλέπει στην απόκτηση ή συ¬ 
μπλήρωση πρωτοβάθμιας ή επαγγελματικής εκπαίδευσης. Γ ια το 
σκοπό αυτόν στα διάφορα καταστήματα λειτουργεί μονοτάξιο δη¬ 
μοτικό σχολείο υπαγόμενο στο Υπουργείο Εθνικής Παιδείας και 
θρησκευμάτων. Επίσης οργανώνονται με τη συνεργασία αρμόδιων 
φορέων προγράμματα επαγγελματικού προσανατολισμού και εκ¬ 
παίδευσης. 

2. Οι παρεχόμενοι τίτλοι σπουδών είναι ισότιμοι με τους τίτλους 
των αντίστοιχων σχολών της δημόσιας ή επαγγελματικής εκπαί¬ 
δευσης και δεν αναγράφεται σε αυτούς το όνομα του κατα¬ 
στήματος. 

3. Οι σπουδές με αλληλογραφία γίνονται χωρίς κανέναν πε¬ 
ριορισμό. 

Άρθρο 48 

1. Η πρωτοβάθμια εκπαίδευση των νέων είναι υποχρεωτική. Οι 
αναλφάβητοι ενήλικοι ενθαρρύνονται να παρακολουθήσουν μα¬ 
θήματα στοιχειώδους εκπαίδευσης. 

2. Όσοι έχουν συμπληρώσει την πρωτοβάθμια εκπαίδευση, μπο- 

ρούν να συνεχίσουν στη δευτεροβάθμια, με εκπαιδευτικές άδειες. 

ΚΕΦΑΛΑΙΟ ΕΒΔΟΜΟ 

Επικοινωνία με το ευρύτερο κοινωνικό περιβάλλον 
Αρθρο 49 

Σκοπός και μέσα πραγμάτωσης της επικοινωνίας 

Η επικοινωνία του κρατουμένου με το ευρύτερο κοινωνικό πε¬ 
ριβάλλον αποτελεί ζωτική ανάγκη, τόσο για τη διαβίωσή του στο 
κατάστημα, όσο και για βαθμιαία ένταξή του στην κοινωνία. 

Αυτή πραγματοποιείται: 1) με την υποδοχή επισκεπτών, 2) την 
ανταλλαγή επιστολών, 3) την τηλεφωνική επικοινωνία, 4) τις άδειες 
και τους θεσμούς ημιελεύθερης διαβίωσης. 

Άρθρο 50 
Επισκέψεις 

1. Σε κάθε κρατούμενο επιτρέπεται να δέχεται τουλάχιστον μια 
φορά την εβδομάδα επισκέψεις συγγενών μέχρι τετάρτου βαθ¬ 
μού. Ο διευθυντής του καταστήματος μπορεί, ο ίδιος ή μετά από 
γραπτή ή προφορική πρόταση της κοινωνικής υπηρεσίας, να επι¬ 
τρέψει την επίσκεψη και άλλων προσώπων ή συλλόγων που μπο¬ 
ρούν να ασκήσουν ευεργετική επίδραση σε αυτόν. Καταβάλλεται 
ειδική προσπάθεια να διατηρούνται οι δεσμοί του κρατουμένου 
με την οικογένειά του ή να δημιουργούνται θετικές διαπροσωπι¬ 
κές σχέσεις και με άλλα πρόσωπα που βρίσκονται έξω από τα κα¬ 
ταστήματα κράτησης. 

2. Οι επισκέψεις πραγματοποιούνται σε ειδικό κατάλληλο χώ¬ 
ρο του καταστήματος στον οποίο υπάρχει οπτικός έλεγχος. 

3.0 αριθμός των επισκέψεων, η διάρκεια και ο τρόπος επικοι¬ 
νωνίας καθώς και κάθε άλλη λεπτομέρεια ρυθμίζονται από τον ε¬ 
σωτερικό κανονισμό και με υπουργικές αποφάσεις. 

4. Εκπρόσωποι κοινωνικών φορέων, μέλη επιστημονικών εται¬ 
ριών, πολιτιστικών, θρησκευτικών ή άλλων συλλόγων επισκέπτο¬ 
νται κρατουμένους ύστερα από άδεια του διευθυντή ή του Υπουρ¬ 
γού Δικαιοσύνης. 

5. Σε αλλοδαπούς κρατουμένους γίνονται οι δυνατές διευκολύν¬ 
σεις για να επικοινωνούν με τους διπλωματικούς ή προξενικούς 
εκπροσώπους του κράτους στο οποίο ανήκουν, ή με άλλα πρόσωπα 
τα οποία κατά τη γνώμη της διεύθυνσης συμβάλλουν στην εξο¬ 
μάλυνση των ειδικών προβλημάτων που δημιουργούνται από την 
κράτησή τους. 

Άρθρο 51 

Τηλεφωνική επικοινωνία, τηλεγραφήματα, επιστολές 

1. 0 κρατούμενος μπορεί με άδεια του διευθυντή να επικοινω¬ 
νεί με τηλέφωνο που βρίσκεται σε ελεγχόμενο χώρο του καταστή¬ 
ματος, μια φορά την εβδομάδα και επιπλέον, αν υπάρχει ανάγκη, 
με το συνήγορό του, με συγγενικά του πρόσωπα ή πρόσωπα που 
μπορούν να έχουν ευεργετική επίδραση σε αυτόν. 

2. ΤοΥιεριεχόμενο τηλεγραφημάτων ή επιστολών δεν ελέγχε¬ 
ται. Σε περίπτωση που το επιβάλλουν λόγοι ασφαλείας ή κίνδυ¬ 
νος διάπραξης ιδιαιτέρως σοβαρών εγκλημάτων ή ανάγκη 
διακρίβωσης τέτοιων εγκλημάτων, μπορεί να ελεγχθεί η αλληλο¬ 
γραφία κρατουμένου μετά από άδεια του δικαστή εκτέλεσης των 
ποινών. 

3. Εκείνοι που νομίμως ελέγχουν με οποιοδήποτε τρόπο την ε¬ 
πικοινωνία των κρατουμένων, καθώς και όσοι υπηρετούν με οποια- 
δήποτε ιδιότητα στο κατάστημα, αν ανακοινώσουν όσα 
περιέρχονται σε γνώση τους σε τρίτα πρόσωπα, διώκονται σύμ¬ 
φωνα με το άρθρο 252 του ποινικού κώδικα. 

4. Οι κρατούμενοι επικοινωνούν με δική τους δαπάνη, αν όμως 
δεν έχουν τα μέσα, η δαπάνη αυτή καλύπτεται από τη διεύθυνση 
η οποία παρέχει χαρτί αλληλογραφίας και φακέλους χωρίς κανέ¬ 
να διακριτικό σημείο. 


Άρθρο 52 
Άδειες 

1. Οι κρατούμενοι μπορούν να λάβουν άδεια απουσίας από τα 
καταστήματα κράτησης υπό τις προϋποθέσεις και κατά τη διαδι¬ 
κασία που ορίζεται στις επόμενες διατάξεις. 

2. Οι άδειες διακρίνονται σε τακτικές, έκτακτες και εκπαι¬ 
δευτικές. 

3. Οι τακτικές άδειες αποσκοπούν στην ανθρωπιστικότερη έκτι- 
ση των ποινών και στην προετοιμασία της ομαλής επανένταξης 
του κρατουμένου στην κοινωνία μετά την απόλυσή του. 

4. Οι έκτατες άδειες αποσκοπούν στην αντιμετώπιση έκτακτων 
αναγκών του κρατουμένου και ρυθμίζονται στο άρθρο 558 του Κώ¬ 
δικα Ποινικής Δικονομίας. 

5. Οι εκπαιδευτικές άδειες αποσκοπούν στην απόκτηση ή συ¬ 
μπλήρωση γνώσεων στους τομείς της πρωτοβάθμιας, δευτεροβάθ¬ 
μιας, τεχνικής, επαγγελματικής ή και ανώτατης εκπαίδευσης. 

, Άρθρο 53 

Προϋποθέσεις αδειών» 

1. Οι τακτικές άδειες χορηγούνται, εφ'όσον: 

α) ο κατάδικος έχει εκτίσει πραγματικά το ένα τρίτο της ποινής 
του και η κράτηση έχει διαρκέσει τουλάχιστον έξι μήνες και, σε 
περίπτωση καταδίκης σε ισόβια κάθειρξη, δεκαπέντε έτη. Στην πε¬ 
ρίπτωση ποινικού σωφρονισμού, ο ανήλικος πρέπει να έχει εκτί- 
σει το ήμισυ τουλάχιστον του κατώτατου ορίου. Σε περίπτωση 
μέτρων ασφαλείας δεν εφαρμόζονται οι παραπάνω διατάξεις. 

β) Δεν εκκρεμεί σε βάρος του καταδίκου άλλη ποινική δια¬ 
δικασία. 

2. Η τακτική άδεια χορηγείται κατά την ανέλεγκτη κρίση του 
αρμόδιου οργάνου, το οποίο για τη χορήγησή της εκτιμά αν υπάρ¬ 
χει κίνδυνος να δραπετεύσει ο κατάδικος ή να τελέσει κατά τη 
διάρκειά της νέα εγκλήματα, Για τη χορήγηση της άδειας λαμβά- 
νονται επίσης υπόψη ιδίως: 

α) το είδος και βαρύτητα της πράξης που έχει τελέσει ο κατά¬ 
δικος, β) η υποτροπή ή η καθ' έξη τέλεση εγκλημάτων, γ) η προ¬ 
σωπικότητά του, το παρελθόν του και η διαγωγή του, μετά την 
τέλεση της πράξης και κατά τη διάρκεια της κράτησης, δ) η ατο¬ 
μική, οικογενειακή, επαγγελματική και κοινωνική του κατάσταση, 
ε) ο σκοπός για τον οποίο πρόκειται να χρησιμοποιηθεί η άδεια. 

Άρθρο 54 

Τρόπος χορήγησης αδειών 

1. Η τακτική άδεια απουσίας διαρκεί από είκοσι τέσσερις ώρες 
έως πέντε ημέρες, στις οποίες συνυπολογίζονται και οι Κυριακές 
και αργίες. Η συνολική διάρκεια των αδειών ενός καταδίκου δεν 
επιτρέπεται να υπερβαίνει τις είκοσι ημέρες το έτος. 

2. Ανάμεσα σε δύο άδειες πρέπει να μεσολαβήσουν τρεις μή¬ 
νες τουλάχιστον. 

3.0 χρόνος της άδειας θεωρείται τμήμα του χρόνου της ποινής. 

4. Στον κατάδικο στον οποίο χορηγείται άδεια μπορούν να επι¬ 
βληθούν ορισμένες υποχρεώσεις σχετικά με τον τρόπο διαβίω¬ 
σής του κατά το διάστημα της άδειάς του, ιδίως ως προς τον τόπο 
της διαμονής του. 

5.0 κατάδικος που βρίσκεται σε άδεια υποχρεούται να παρου¬ 
σιαστεί χωρίς καθυστέρηση στο αστυνομικό τμήμα του τόπου δια¬ 
μονής του. 

6. Στους ανήλικους χορηγείται άδεια μόνο εφ' οσον αυτοί, κα¬ 
τά την έξοδό τους από το κατάστημα και κατά την επιστροφή τους 
σε αυτό, συνοδεύονται από το γονέα τους ή από αυτόν που ασκεί 
την επιμέλειά τους ή από το πλησιέστερο συγγενικό τους 
πρόσωπο. 

7. Οι δαπάνες μετάβασης και επιστροφής του καταδίκου που 
έχει λάβει άδεια βαρύνουν τον ίδιο. Πριν από τη χρήση της άδειας 
ο κατάδικος πρέπει να αποδείξει ότ> διαθέτει τα μέσα για τη δια- 

βίωσή του κατά τη διάρκεια της απουσίας του από το κατάστημα 
κράτησης. Ο κρατούμενος που αδυνατεί να καταβάλει τη δαπάνη 
του ταξιδιού, ταξιδεύει δωρεάν με δημόσια μεταφορικά μέσα, βά- 
οε σχετικού εγγράφου του διευθυντή του καταστήματος. 

Αρθρο 55 

1. Αρμόδια για τη χορήγηση της πρώτης άδειας είναι επιτρο¬ 
πή που αποτελείται από: α) το δικαστή εκτέλεσης ποινών με πε¬ 
νταετή τουλάχιστον προϋπηρεσία, β) το διευθυντή του καταστή¬ 
ματος όπου κρατείται ο κατάδικος ή το νόμιμο αναπληρωτή του 
και γ) έναν κοινωνικό λειτουργό ο οποίος και εισηγείται στην ε¬ 
πιτροπή. 

2. Η επιτροπή, προκειμένου να αποφασίσει για τη χορήγηση ά¬ 
δειας λαμβάνει υπόψη της τις σχετικές υποδείξεις του Επιστημο¬ 
νικού Συμβουλίου κατά το άρθρο 16 παράγραφος 1 και καλεί σε 
ακρόαση τον κρατούμενο και οποιοδήποτε άλλο πρόσωπο κρίνε- 
ται απαραίτητο. 

3. Τις επόμενες τακτικές άδειες χορηγεί ο διευθυντής του κα¬ 
ταστήματος με εισήγηση του κοινωνικού λειτουργού. Αν όμως νε¬ 
ότερες περιστάσεις καθώς και η μη τήρηση των όρων της άδειας 
που χορηγήθηκε προηγουμένως δικαιολογούν την άρνηση νέας 
άδειας, ο διευθυντής εισάγει την υπόθεση στην παραπάνω ε¬ 
πιτροπή. 

Άρθρο 56 

Εκπαιδευτικές άδειες 

1. Η εκπαιδευτική άδεια χορηγείται, εφ' όσον συντρέχουν οι 
προϋποθέσεις του άρθρου 53 παράγραφος 2. 

2. Για τη χορήγηση των αδειών αυτών τηρείται η διαδικασία του 
άρθρου 55. 

3. Κατά το χρόνο της εκπαιδευτικής άδειας ο κρατούμενος δια¬ 
μένει στο κατάστημα κράτησης. . 

4. Στην απόφαση που χορηγεί την εκπαιδευτική άδεια ορίζο¬ 
νται ιδιαίτερα: α) οι ημέρες και οι ώρες απουσίας του καταδίκου 
και β) το εκπαιδευτικό ίδρυμα στο οποίο θα φοιτήσει ο κρα¬ 
τούμενος. 

5. Η εκπαιδευτική άδεια διάρκειας ανακαλείται με απόφαση της 
επιτροπής, ύστεροι από εισήγηση του διευθυντή και του κοινωνι¬ 
κού λειτουργού, αν διαπιστωθεί ότι: α) η φοίτηση του κρατουμέ¬ 
νου ολοκληρώθηκε, β) ο κρατούμενος κάνει κακή χρήση της 
άδειας, γ) η συνέχιση της άδειας δημιουργεί τους κινδύνους που 
αναφέρονται στο άρθρο 53 παρ.2 και δ) ο κρατούμενος δείχνει κα¬ 
κή διαγωγή στό κατάστημα κράτησης. 

6. Κρατούμενοι που κάνουν χρήση εκπαιδευτικής άδειας επιδο¬ 
τούνται κατά τη διάρκειά της από τα Κεφάλαια Εργασίας Κρατου¬ 
μένων (Κ.Ε.Κ.). Το ύψος της επιδότησης καθορίζεται, σε κάθε 
περίπτωση, με απόφαση του Υπουργού Δικαιοσύνης. 

ΚΕΦΑΛΑΙΟ ΟΓΔΟΟ 

Εναλλακτική έκτιση της στερητικής της ελευθερίας ποινής 
Απόλυση υπό όρο του καταδίκου 

Άρθρο 57 

Ημιελεύθερη διαβίωση σε κατάστημα κράτησης 
για λόγους απασχόλησης 

1. Σε κατάδικο ο οποίος το επιθυμεί και είναι σε θέση να ασκή¬ 
σει κάποιο επάγγελμα ή για τον οποίο έχει εξευρεθεί εργασία έξω 
από το κατάστημα, σε κρατικό ή ιδιωτικό φορέα, εφ' όσον συν¬ 
τρέχουν οι προϋποθέσεις του άρθρου 53 παράγραφοι 1 και 2, χο¬ 
ρηγείται από την επιτροπή του άρθρου 55 άδεια για ημιελεύθερη 
διαβίωση. 

2. Στην απόφαση που καθορίζει την ημιελεύθερη διαβίωση ορί¬ 
ζονται, μεταξύ των άλλων, και: α) οι ημέρες και ώρες απασχόλη¬ 
σης του καταδίκου, β) το είδος εργασίας, γ) ο τρόπος πληρωμής, 


δ) η ασφάλιση από εργατικό ατύχημα και ε) οι υπεύθυνοι του κα¬ 
ταστήματος κράτησης και του εργασιακού χώρου, οι οποίοι συ¬ 
νεργάζονται για την προσαρμογή του. 

3. Για τους καταδίκους που τελούν σε ημιελεύθερη διαβίωση 
και εργάζονται στους παραπάνω φορείς δεν ισχύει ο ευεργετικός 
υπολογισμός των ημερών εργασίας. 

4, Η ημιευλεύθερη διαβίωση για λόγους απασχόλησης ανακα¬ 
λείται από την επιτροπή του άρθρου 55, αν ο κατάδικος: α) δεν 
επιδεικνύει καλή διαγωγή στο χώρο της εργασίας του ή της κρά¬ 
τησής του ή β) παραβεί έστω και έναν από τους όρους ή τις υπο¬ 
χρεώσεις που του έχουν επιβληθεί. 

Άρθρο 58 

Κέντρα Ημιελεύθερης Διαβίωσης 

1. Ιδρύονται, σε ξεχωριστά κτίρια. Κέντρα Ημιελεύθερης Δια¬ 
βίωσης Καταδίκων (Κ.Η.Δ.Κ.) στα οποία η έκτιση της ποινής γίνε¬ 
ται σε καθεστώς περιορισμένης και ελεγχόμενης ελευθερίας. 

2. Σκοπός των Κ.Η.Δ.Κ. είναι η σταδιακή ένταξη των καταδίκων 
σε καθεστώς πλήρους ελευθερίας. Τα κέντρα αυτά στελεχώνο¬ 
νται από ειδικευμένο προσωπικό. 

3. Μέσα σε τρία έτη από την έναρξη της ισχύος του Κώδικα αυ¬ 
τού με προεδρικά διατάγματα, που εκδίδονται ύστερα από πρό¬ 
ταση του Υπουργού Δικαιοσύνης, εκδίδονται οι κανονισμοί 
λειτουργίας των θεσμών ημιελεύθερης διαβίωσης που προβλέπο- 
νται στα άρθρα 57 και επόμενα. 

Άρθρο 59 

Εισαγωγή σε Κέντρα Ημιελεύθερης Διαβίωσης 

1. Σε κατάδικο που έχει εκτίσει το ήμισυ της στερητικής της 
ελευθερίας ποινής ή, στην περίπτωση καταδίκης σε ισόβια κάθειρ¬ 
ξη, δεκαπέντε έτη και ο οποίος έχει εξασφαλίσει εργασία, είναι 
δυνατό να του χορηγηθεί άδεια να διαμείνει σε Κέντρο Ημιελεύ- 
θερης Διαβίωσης. 

2. Η άδεια χορηγείται από την επιτροπή του άρθρου 55, η οποία 
διερευνά, ανάμεσα σε άλλα, την κατάσταση της υγείας του κατα¬ 
δίκου, την ικανότητα και το ενδιαφέρον του για εργασία, τη θέ¬ 
λησή του για ενεργό συνεργασία με το προσωπικό του Κ.Η.Δ.Κ. 
και για την πιστή τήρηση του εσωτερικού κανονισμού, όπως επί¬ 
σης τον ατομικό, οικογενειακό, επαγγελματικό και κοινωνικό του 
βίο γενικά, εν όψει της διαβίωσής του σε καθεστώς ημιελευθερίας. 

3. Άδεια διαμονής σε Κ.Η.Δ.Κ. είναι δυνατό να χορηγήσει, ύ¬ 
στερα από αίτηση του καταδίκου και το Δικαστήριο Εκτέλεσης Ποι¬ 
νών, και όταν έχει απορριφθεί αίτηση υπό όρο απόλυσης, εφ' όσον 
ο κατάδικος κρίνεται κατάλληλος για καθεστώς ημιελεύθερης δια¬ 
βίωσης. Γ ια το σκοπό αυτόν η επιτροπή του άρθρου 55 παρέχει 
στο δικαστήριο κάθε χρήσιμο στοιχείο. 


Άρθρο 60 

Ανάκληση ημιελεύθερης διαβίωσης 

Α 

1. Η ημιελεύθερη διαβίωση ανακαλείται από την επιτροπή του 
άρθρου 55 ύστερα από εισήγηση ομάδας του ειδικευμένου προ¬ 
σωπικού του Κ.Η.Δ.Κ. που παρακολουθεί την εξέλιξη του καταδί¬ 
κου. Η ανάκληση είναι αιτιολογημένη και επιβάλλεται σε 
περίπτωση ουσιώδους παράβασης των όρων της ημιελεύθερης 
διαβίωσης από τον κατάδικο και ιδίως σε περιπτώσεις: α) αδυνα¬ 
μίας προσαρμογής του στο κοινωνικό περιβάλλον, β) αδιαφορίας 
του για εργασία, γ) έλλειψης συνεργασίας με το προσωπικό του 
Κ.Η.Δ.Κ., δ) παραβίασης των όρων του εσωτερικού κανονισμού του 
Κ.Η.Δ.Κ.. 

2. Κατάδικος του οποίου η παραμονή σε Κ.Η.Δ.Κ. έχει ανακλη¬ 
θεί μπορεί να προσφύγει στο Δικαστήριο Εκτέλεσης Ποινών. 

3. Μετά την ανάκληση ο κατάδικος επιστρέφει στο κατάστημα 
από το οποίο προήλθε. 

Άρθρο 61 

Τμηματική έκτιση της ποινής και εργασία σε κοινωνικούς φορείς 

1. Κατάδικοι οι οποίοι έχουν καταδικαστεί σε ποινή στερητική 
της ελευθερίας μέχρι δεκαοκτώ μηνών, η οποία έχει μετατραπεί 
σε χρηματική, μπορούν, με αίτησή τους, προς το Δικαστήριο Ε¬ 
κτέλεσης Ποινών, να επιλέξουν αντί της μετατροπής την τμημα¬ 
τική έκτιση της ποινής ή την εργασία σε κοινωφελείς φορείς. 

2. Η τμηματική έκτιση της ποινής γίνεται κατά τις ημέρες του 
τέλους της εβδομάδας ή κατά τις ημέρες αργιών, εφ' όσον ο κα¬ 
τάδικος εργάζεται ή σπουδάζει. Οι ημέρες της εβδομάδας κατά 
τις οποίες ο κατάδικος διαβιώνει με την οικογένειά του και εργά¬ 
ζεται ή σπουδάζει θεωρούνται ως ημέρες έκτισης της ποινής. 

3. Η κατά την παράγραφο 1 εργασία πραγματοποιείται σε κρα¬ 
τικά ιδρύματα ή σε ιδρύματα της τοπικής αυτοδιοίκησης ή σε νο¬ 
μικά πρόσωπα δημοσίου δικαίου. Για την εργασία αυτή δεν 
παρέχεται αμοιβή και δεν ισχύει ο ευεργετικός υπολογισμός των 
ημερών της. 

4. Το Επιστημονικό Συμβούλιο, ύστερα από ακρόαση του κατα¬ 
δίκου, εξετάζει τη συγκεκριμένη περίπτωση και εισηγείται στο Δι¬ 
καστήριο Εκτέλεσης Ποινών, το οποίο αποφασίζει για την 
τμηματική έκτιση της ποινής ή για την εργασία σε κοινωφελείς 
σκοπούς, καθώς και για τους όρους και τη διάρκειά τους. 

5. Η απόφαση για τμηματική έκτιση της ποινής ή για εργασία 
σε κοινωφελείς φορείς ανακαλείται από το Δικαστήριο Εκτέλεσης 
Ποινών στην περίπτωση που ο κατάδικος κατά τη διάρκεια της έ- 
κτισης της ποινής του διαπράξει κακούργημα ή πλημμέλημα, τι¬ 
μωρούμενο με φυλάκιση τουλάχιστον τριών μηνών, ή δε 
συμμορφώνεται με τους όρους της δικαστικής απόφασης. 

6. Σε περίπτωση καταδίκης σε φυλάκιση μέχρι δεκαοκτώ μηνών, 
η οποία δεν μετατράπηκε σε χρηματική, το δικαστήριο μπορεί αν 
συναινεί ο κρατούμενος ή το ζητήσει ο ίδιος οποτεδήποτε να επι¬ 
βάλει την τμηματική έκτιση της ποινής, σύμφωνα με την παράγρα¬ 
φο 2, αν κρίνει ότι το μέτρο αυτό συντείνει στην κοινωνική ένταξη 
του καταδίκου και στην αποτροπή του από την τέλεση άλλων ε¬ 
γκλημάτων. 

Άρθρο 62 
Απόλυση υπό όρο 

Ι.Έναν τουλάχιστο μήνα πριν από τη συμπλήρωση του χρό¬ 
νου που απαιτείται για τη χορήγηση της απόλυσης υπό όρο ο διευ¬ 
θυντής του καταστήματος υποβάλλει στο Δικαστήριο Εκτέλεσης 
Ποινών φάκελο που περιέχει: 

α) εμπεριστατωμένη έκθεση για την προσωπικότητα του κατα¬ 
δίκου, η οποία συντάσσεται με αιτιολογημένη εισήγηση των με¬ 
λών του Επιστημονικού Συμβουλίου, β) αντίγραφο της 
καταδικαστικής απόφασης, γ) αντίγραφο του Ποινικού Μητρώου, 
δ) ατομικό δελτίο του καταδίκου. 

2. Η έκθεση της παραπάνω παραγράφου περιέχει: 

α) ειδική αξιολόγηση της εν γένει συμπεριφοράς του καταδί¬ 
κου, κατά το διάστημα της κράτησής του, με κριτήρια τη σκοπι¬ 
μότητα και τη δυνατότητα επιστροφής του στον ελεύθερο βίο. 
Ειδικά για την αξιολόγηση αυτή δεν είναι δεσμευτικές ενδεχόμε¬ 
νες πειθαρχικές κυρώσεις, β) συγκεκριμένες προτάσεις για την 
παροχή ή μη της απόλυσης υπό όρο, γ) σε περίπτωση ευνοϊκής 
πρότασης τους καταλληλότερους από τους όρους, του άρθρου 106 
παράγραφος 2 του Π.Κ.. Λ 

3. Προκειμένου το δικαστήριο να διαμορφώσει πληρέστερη ει¬ 
κόνα της προσωπικότητας του κρατουμένου και των δυνατοτήτων 
του για την επιστροφή του στον ελεύθερο κοινωνικό βίο, καλεί' 
τον κατάδικο που παρίσταται υποχρεωτικά ο ίδιος ή και με τον 
συνήγορό του για την υποστήριξη της αίτησής του. 

4. Σε περίπτωση που δεν χορηγείται απόλυση υπό όρο, ο κατά¬ 
δικος έχει δικαίωμα, ύστερα από την πάροδο ενός μηνός, να ζη¬ 
τήσει από το Δικαστήριο Εκτέλεσης Ποινών να επανεξετάσει την 
περίπτωσή του. 

5. Το Δικαστήριο Εκτέλεσης Ποινών χορηγεί την υπό όρο από¬ 


λυση σύμφωνα με τις διατάξεις του Π.Κ. εκτός αν, με ειδικά αίτιο- ί 
λογημένη απόφαση, κρίνει ότι επιβάλλεται η συνέχιση του | 
υπολοίπου της ποινής. Οι διατάξεις της υπό όρον απόλυσης εφαρ- ■ 
μόζονται στις περιπτώσεις εισαγωγής στά Κ.Η.Δ.Κ., τμηματικής ] 
εκτέλεσης της ποινής και παροχής εργασίας για την κοινότητα. 

Άρθρο 63 

Απόλυση κρατουμένου 

1. Η απόλυση του κρατουμένου από το κατάστημα διατάσσε- 
ται από το διευθυντή και ενεργείται \ις εργάσιμες ημέρες. Αν η 
ημέρα λήξης της ποινής είναι εξαιρέσιμη τότε η απόλυση ενερ- 
γείται την προηγουμένη. 

2. Η διεύθυνση του καταστήματος ειδοποιεί εγγράφως πριν από 
την απόλυση τις αρμόδιες δικαστικές και αστυνομικές αρχές κα¬ 
θώς και το Κέντρο προστασίας αποφυλακιζομένων. 

3. Αν ο κρατούμενος νοσεί σοβαρά μπορεί να ανασταλεί η από¬ 
λυσή του μετά από αίτηση του ίδιου και γνώμη του ιατρού του κα¬ 
ταστήματος εφ’όσον είναι αδύνατη η μεταφορά του σε δημόσιο 
νοσοκομείο. 

4. Με απόφαση του Υπουργού Δικαιοσύνης καθορίζεται η δια¬ 
δικασία απόλυσης καθώς και οι υποχρεώσεις του καταστήματος 
και του απολυομένου. 

ΚΕΦΑΛΑΙΟ ΕΝΑΤΟ 

Εργασία κρατουμένων 

Άρθρο 64 

Καθορισμός εργασίας 

1. Η εργασία δεν έχει τιμωρητικό χαρακτήρα αλλά αποσκοπεί 
στη διατήρηση ή επαύξηση των ικανοτήτων των κρατουμένων για 
την κοινωνική τους επανένταξη. 

2. Απαγορεύεται η ανάθεση στους κρατουμένους εργασιών, ι¬ 
διαίτερα επικίνδυνων ή ανθυγιεινών. Η εργασία πρέπει να είναι 
παραγωγική, να συντελεί στην επαγγελματική εκπαίδευση των 
κρατουμένων και νά μην έχει καταπιεστικό χαρακτήρα. 

3. Οι κατάδικοι οφείλουν να εκτελούν εργασία σύμφωνα με τις 
ανάγκες εκπαίδευσής τους καί τα οριζόμενα στο άρθρο!65 παρά¬ 
γραφος 3. 

Άρθρο 65 

Οργάνωση εργασίας 

1. Οι κρατούμενοι συμμετέχουν στην επιλογή του είδους της 
εργασίας που θα εκτελέσουν, μέσα στα πλαίσια του κατάλληλου 
επαγγελματικού προσανατολισμού, των αναγκών και των δυνα¬ 
τοτήτων του καταστήματος, καθώς και των κανόνων πειθαρχίας. 

2. Στα καταστήματα κράτησης κάθε κατηγορίας οργανώνονται, 
σύμφωνα με τον ειδικότερο σκοπό της κράτησης, κλάδοι εργασίας 
οι οποίοι πρέπει να είναι ανάλογοι με εκείνους που ισχύουν έξω 
από το κατάστημα, ώστε να προετοιμάζουν τους κρατουμένους 
για τις συνθήκες της ελεύθερης εργασίας. 

3. Για την εφαρμογή του άρθρου 64 και της παραγράφου 1 του 
παρόντος άρθρου λειτουργεί, σε κάθε κατάστημα κράτησης, τρι¬ 
μελής επιτροπή καθορισμού εργασίας κρατουμένων, που απαρ¬ 
τίζεται από μέλη του επιστημονικού συμβουλίου, την οποία ορίζει 
ο Υπουργός Δικαιοσύνης. 

4. Η παραπάνω επιτροπή, με τη συνεργασία του κρατουμένου, 
διερευνά με τις κατάλληλες επιστημονικές μεθόδους τις κλίσεις 
και δεξιότητάς του, τον διαφωτίζει σχετικά με την υπεύθυνη ανά¬ 
ληψή εργασίας, επιλέγει το είδος και τη φύση της εργασίας που 
θα του ανατεθεί, τον τοποθετεί στην επιλεγμένη εργασία και τέ- . 
λος παρακολουθεί την περαιτέρω εξέλιξή του. 

5. Σε περίπτωση τοποθέτησης σε ανθυγιεινή εργασία^ μείω¬ 
σης της αμοιβής χωρίς νόμιμήαιτία, οι κρατούμενοι έχουν δικαίω¬ 
μα προσφυγής στο Δικαστήριο Εκτέλεσης Ποινών. Επίσης 

δικαίωμα προσφυγής έχουν για τους πιο πάνω λόγους και οι κρα¬ 
τούμενοι σε Κ.Η.Δ.Κ.. 

Άρθρο 66 

Εξατομίκευση εργασίας 

1. Οι κατάδικοι που κρίνονται κατάλληλοι για εργασία οφείλουν 
να την εκτελούν. Οι υπόδικοι και οι κρατούμενοι για χρέη μπορούν 
να ζητήσουν εργασία σύμφωνα με τους όρους του παραπάνω 
άρθρου. 

2. Κρατούμενοι ανάπηροι, ασθενικοί, ηλικίας ανώτερης των ε¬ 
ξήντα πέντε ετών, γυναίκες $γκυες, λεχώνες ή θηλάζουσες, μπο¬ 
ρούν να απασχολούνται σε εργασίες που προσιδιάζουν στις 
ατομικές τους ιδιότητες ή περιστάσεις ύστερα από απόφαση της 
επιτροπής της παρ. 3 του άρθρου 65 και αφού προηγηθεί σχετική 
εισήγηση του ιατρού του καταστήματος κράτησης. 

3. Οι κρατούμενοι κατάδικοι εργάζονται σε κοινό χώρο. Οι υ¬ 
πόδικοι και οι κρατούμενοι για χρέη μπορούν να απασχολούνται 
και σε ατομικό κελί, σε εργασία της επιλογής τους, μέσα στα ό¬ 
ρια της ασφάλειας και πειθαρχίας του καταστήματος. 

4. Στο ατομικό τους κελί μπορούν να εργάζονται και κρατούμε¬ 
νοι με ιδιαίτερη κλίση στα γράμματα ή στις τέχνες. 

Άρθρο 67 
Τόπος εργασίας 

1. Η εργασία των κρατουμένων εκτελείται στο εσωτερικό του 
καταστήματος ή έξω από αυτό ή σε κέντρα ημιελεύθερης διαβίω¬ 
σης σύμφωνα με τις διατάξεις τόυ Κώδικα αυτού και τους κανο¬ 
νισμούς. 

Άρθρο 66 

. Τρόποι εκτέλεσης εργασίας μέσα στο κατάστημα 

1. Η εργασία που εκτελείται μέσα στο κατάστημα κράτησης α¬ 
κολουθεί τις σύγχρονες μεθόδους και προδιαγραφές. Είναι κυρίως 
βιοτεχνική και εκτελείται σε κάθε είδους εργαστήρια, ανάλογα 
με τις δυνατότητες του καταστήματος, τον αριθμό και τις ικανό¬ 
τητες των κρατουμένων. 

2. Για διάστημα μέχρι τρεις μήνες κάθε έτος μπορεί να ανατε¬ 
θεί στον κρατούμενο να εκτελέσει βοηθητική εργασία στο κατά¬ 
στημα, όπως καθαριότητας, μαγειρίου, πλυντηρίου, καθαρισμού 
ή μεταφοράς τροφίμων ή άλλων ειδών και αντικειμένων και, εφ' 
οσον συμφωνεί, για μεγαλύτερη περίοδο. 

Άρθρο 69 

Τρόποι εκτέλεσης της εργασίας σε αγροτικά καταστήματα 

1. Η εργασία στην ύπαιθρο εκτελείται σε αγροτικά καταστή¬ 
ματα κράτησης. 

2. Οι κρατούμενοι στα παραπάνω καταστήματα εκτελούν εργα¬ 
σίες αγροτικής καλλιέργειας, εγγείου βελτίωσης, ζωοκομίας, πτη¬ 
νοτροφίας, ιχθυοτροφίας, κηπευτικής, ανθοκομίας, ή συμμετέχουν 
σε βιομηχανικά ή βιοτεχνικά προγράμματα. Οι παραπάνω εργα¬ 
σίες εκτελούνται και σε συνεργασία με τους αγροτικούς συνεται¬ 
ρισμούς και τους οργανισμούς τοπικής αυτοδιοίκησης της 
περιοχής του καταστήματος. 

Άρθρο 70 

Επιλογή των εργαζομένων σε αγροτικά καταστήματα 

ί. Επιτροπή που απαρτίζεται από το διευθυντή, ιατρό και γεω¬ 
πόνο του καταστήματος εκτιμά τη σωματική και ψυχική κατάστα¬ 
ση και ιδιαίτερα την τυχόν επαγγελματική αγροτική ιδιότητα του 
κρατουμένου, καθώς και τη δυνατότητα προσαρμογής σε ορισμένο 
είδος εργασίας από αυτές που οργανώνονται στα αγροτικά κα¬ 
ταστήματα κράτησης και προσδιορίζει την κατάλληλη εργασία. 

2. Κρατούμενοι που εργάζονται στην ύπαιθρο μπορούν να πα¬ 


ραμένουν στον τόπο εργασίας και να διανυκτερεύουν σε αυτόν, 
ύστερα από απόφαση του διευθυντή, αν τούτο είναι αναγκαίο. Η 
διανυκτέρευση δεν πρέπει να είναι επιβλαβής για την υγεία των 
κρατουμένων ούτε και να δημιουργεί κίνδυνο απόδρασης. 

ν Άρθρο 71 

Συστήματα εκτέλεσης εργασίας 

1. Η εργασία των κρατουμένων οργανώνεται από το κράτος 
και εκτελείται σε βιομηχανικές, αγροτοβιομηχανικές, βιοτεχνικές 
ή αγροτικές μονάδες. Η διεύθυνση του καταστήματος συνεργά¬ 
ζεται για το σκοπό αυτό με τους φορείς της τοπικής αυτοδιοίκη¬ 
σης, τον Οργανισμό Απασχόλησης Εργατικού Δυναμικού, τους 
αγροτικούς συνεταιρισμούς και άλλους παρεμφερείς κοινωνικούς 
φορείς. 

Συνεργάζεται επίσης με τις διευθύνσεις των λοιπών καταστη¬ 
μάτων κράτησης για την τοποθέτηση των κρατουμένων σε 
εργασία. 

2. Κατ' εξαίρεση, οι κρατούμενοι μπορούν να εργάζονται σε ι¬ 
διωτικές επιχειρήσεις κάθε είδους, εποπτευόμενοι από τη διεύ¬ 
θυνση του καταστήματος κράτησης. 

3. Η εργασία του κρατουμένου για δικό του λογαριασμό ή ύ¬ 
στερα από παραγγελία ιδιώτη μπορεί να επιτραπεί από την επι¬ 
τροπή καθορισμού εργασίας κρατουμένων, όταν υπάρχει 
δυνατότητα τέτοιας εργασίας στο κατάστημα και εφ’όσον δεν πα- 
ραβιάζονται οι όροι κράτησης, πειθαρχίας και ασφάλειας. 

4. Οι υπόδικοι και οι κρατούμενοι γ» χρέη μπορούν, εφ’ όσον 
το επιθυμούν, να εργάζονται με τις ίδιες προϋποθέσεις. 

Άρθρο 72 

Ωράριο. Μέτρα ασφαλείας 

1. Το ωράριο ημερήσιας ή εβδομαδιαίας εργασίας των κρατου¬ 
μένων ρυθμίζεται από τους νόμους και τους κανονισμούς που ι¬ 
σχύουν για τους εργαζόμενους, χωρίς να παραβλέπεται η 
επαγγελματική ή τεχνική τους εκπαίδευση. 

2. Οι κρατούμενες μητέρες που ανατρέφουν τα παιδιά τους μέ¬ 
σα στο κατάστημα και οι έγκυες, όταν εργάζονται, απολαμβάνουν 
όλα τα πλεονεκτήματα που προβλέπονται από τη νομοθεσία που 
ισχύει και για τις ελεύθερες εργαζόμενες γυναίκες γενικά. 

Άρθρο 73 

Έλεγχος εργασίας και ασφάλιση 

1. Οι όροι εργασίας των κρατουμένων, η ασφάλισή τους από 
εργατικά ατυχήματα και οι επαγγελματικές ασθένειες ρυθμίζο¬ 
νται από τη νομοθεσία που ισχύει για τους εργαζομένους γενικά. 
Η τήρηση εφαρμογής των πιο πάνω διατάξεων ελέγχεται από τα 
αρμόδια όργανα του Υπουργείου Εργασίας. 

2. Εργαλεία, διάφορες συσκευές ή άλλα αντικείμενα που χρη¬ 
σιμοποιούνται από τους κρατουμένους στη διάρκεια της εργασίας 
και κρίνονται επικίνδυνα καταμετρούνται και ασφαλίζονται κάθε 
μέρα, μετά το τέλος της εργασίας. 

3. Οι κρατούμενοι που εργάζονται υπέχουν πειθαρχική, αστική 
και ποινική ευθύνη για την καταστροφή ή βλάβη των μηχανημά¬ 
των, συσκευών, εργαλείων, πρώτων υλών ή άλλων αντικειμένων 
που η διοίκηση του καταστήματος τους έχει εμπιστευθεί, σύμφω¬ 
να με τις διατάξεις του νόμου και του κανονισμού. 

Άρθρο 74 

Αμοιβή εργασίας κρατουμένων 

1. Η εργασία των κρατουμένων, είτε παρέχεται στο κράτος ή 
σε νομικά πρόσωπα δημοσίου δικαίου, είτε σε ιδιώτες, αμείβεται 
σύμφωνα με τις διατάξεις της εργατικής νομοθεσίας που ισχύει 
για τους εργαζομένους γενικά. 

Εάν η εργασία αυτή έχει χαρακτήρα κυρίως εκπαιδευτικό, η α¬ 
μοιβή που παρέχεται μειώνεται σύμφωνα με τα οριζόμενα στον 

κανονισμό του καταστήματος. 

2. Το ένα τρίτο της αμοιβής των κρατουμένων αποδίδεται στο 
κράτος ως συμμετοχή τους στις δαπάνες διαβίωσής τους στο κα¬ 
τάστημα. Το ποσό αυτό κατατίθεται στο λογαριασμό «Κεφάλαια 
Εργασίας Κρατουμένων» (Κ.Ε.Κ.). 

3. Από τις εισπράξεις των κρατουμένων που εργάζονται για δι¬ 
κό τους λογαριασμό, παρακρατείται ποσοστό που ορίζεται από 
τον Υπουργό Δικαιοσύνης, όχι ανώτερο του 20% και κατατίθεται 
στα Κ.Ε.Κ.. 

4. Το είδος της παρεχόμενης εργασίας, η διάρκεια, η απόδοση 
και η αμοιβή της αναγράφονται σε ειδικό δελτίο του κρατουμέ¬ 
νου, θεωρούνται κάθε μήνα και καταχωρούνται στον ατομικό του 
φάκελο. 

Άρθρο 75 

Τακτοποίηση της αμοιβής 

Η διοίκηση του καταστήματος στο τέλος κάθε μήνα τακτοποιεί 
την αμοιβή του κρατουμένου, ανάλογα με τα ποσοστά που κατα- 
νέμονται κατά τις διατάξεις του νόμου αυτού στους οικείους λο¬ 
γαριασμούς. 

* 

Άρθρο 76 

Ατομικός λογαριασμός και διάθεση της αμοιβής 

1.0 ατομικός λογαριασμός σχηματίζεται από τα χρήματα που 
έφερε μαζί του ο κρατούμενος, κατά την εισαγωγή του στο κατά¬ 
στημα, από εμβάσματα σ' αυτόν συγγενών του ή τρίτων στη διάρ¬ 
κεια της κράτησής του και από το προϊόν εργασίας του. 

2. Από τα χρήματα αυτά ποσοστό 75% κατατίθεται σε έντοκο 
λογαριασμό ταμιευτηρίου και το υπόλοιπο 25% αποτελεί.τρεχού- 
μενο λογαριασμό για την αντιμετώπιση των αναγκών του κρατου¬ 
μένου και κατατίθεται στο λογιστήριο του καταστήματος. 

3. Το ποσοστό 75% διατίθεται κατ’ αρχήν για την εξόφληση χρε¬ 
ών του κρατουμένου στην πολιτεία για αποζημίωση του θύματος 
ή της οικογένειάς του και για την κάλυψη ατομικών ή οικογενεια¬ 
κών αναγκών. 

4. Σε περίπτωση έκτακτης ανάγκης, ύστερα από γραπτή έγκρι¬ 
ση του διευθυντή του καταστήματος, μπορεί ο κρατούμενος να 
αναλάβει μέρος ή και όλο το ποσό που βρίσκεται στον έντοκο λο¬ 
γαριασμό ταμιευτηρίου. 

5.0 κρατούμενος δεν μπορεί ούτε με πράξη εν ζωή ούτε με διά¬ 
ταξη τελευταίας βούλησης να διαθέσει οποιοδήποτε ποσό από το 
λογαριασμό του υπέρ τρίτου κρατουμένου, εκτός αν ο τελευταίος 
είναι ανιών, κατιών, σύζυγος ή αδελφός του. 

6. Το ποσό του κατά την παράγραφο 2 τρεχούμενου λογαρια¬ 
σμού είναι ακατάσχετο. 


ΚΕΦΑΛΑΙΟ ΔΕΚΑΤΟ 
Μεταγωγή κρατουμένων 
Άρθρο 77 

Διαδικασία μεταγωγής 

1. Η μεταγωγή κρατουμένου παραγγέλλεται από το Υπουργείο 
Δικαιοσύνης ύστερα από πρόταση του διευθυντή του καταστήμα¬ 
τος και γνώμη του Δικαστή Εκτέλεσης Ποινών. 

2. Σε κατεπείγουσα περίπτωση, για λόγους τάξης, η μεταγωγή 
παραγγέλλεται από το Υπουργείο Δικαιοσύνης ύστερα από πρό¬ 
ταση του διευθυντή. 

3.0 διευθυντής αγροτικού καταστήματος κράτησης ή Κ.Η.Δ.Κ., 
σε περίπτωση που υπάρχει κίνδυνος διασάλευσης της τάξης από 
κρατούμενο, μπορεί να διατάξει τή μεταγωγή του στο πλησιέστε- 
ρο, Β’ τύπου, κατάστημα κράτησης. Το γεγονός αυτό αναφέρεται 
αμέσως στο Δικαστή Εκτέλεσης Ποινών και στο Υπουργείο Δικαιο¬ 


σύνης, το οποίο και εγκρίνει τελικά τη μεταγωγή. 

4. Η μεταγωγή γίνεται πάντοτε με δαπάνη του δημοσίου. 

Άρθρο 78 

Προσαγωγή σε δημόσια αρχή 

Η μεταγωγή κρατουμένου μπορεί να διαταχθεί και από τον ει¬ 
σαγγελέα εφετών για διευκόλυνση του έργου της ανάκρισης ή για 
να εμφανιστεί σε δικαστήριο ή σε δημόσια αρχή. Ο ίδιος εισαγ¬ 
γελέας φροντίζει για την ταχεία επαναμεταγωγή του. 

Άρθρο 79 

Προϋποθέσεις μεταγωγής 

1. Η μεταγωγή κρατουμένου γίνεται ύστερα από αίτησή του, 

' για λόγους προσωπικούς, οικογενειακούς, υγείας, εκπαιδευτικούς, 
για τοποθέτηση σε εργασία ή με πρόταση του διευθυντή, για τους 
πιο πάνω λόγους, καθώς και για λόγους τάξης ή έλλειψης χώρου 
στο κατάστημα κράτησης. 

2. Η αίτηση του κρατουμένου καθώς και η πρόταση του διευ¬ 
θυντή συνοδεύεται από αντίστοιχη εισήγηση της κοινωνικής υπη¬ 
ρεσίας. Όταν η μεταγωγή ζητείται για λόγους εκπαιδευτικούς ή 
εργασίας, η πρόταση γίνεται από την αρμόδια για την τοποθέτη¬ 
ση σε εργασία επιτροπή. 

Άρθρο 80 ' ,,’ 

Εκτέλεση μεταγωγής 

1. Η μεταγωγή γίνεται κατά τρόπο που να εξασφαλίζει την ο¬ 
μαλή μετακίνηση και συγχρόνως να μη θίγει την αξιοπρέπεια του 
κρατουμένου. Οι χειροπέδες χρησιμοποιούνται όπου κρίνονται α¬ 
ναγκαίες. Ο κρατούμενος οφείλει να υπακούει στα εντεταλμένα 
για τη μεταγωγή του όργανα και να μη δυσχεραίνει το έργο τους. 

2. Η μεταγωγή κρατουμένης γίνεται πάντοτε με τη συνοδεία γυ¬ 
ναίκας αστυνομικού. Οι ανήλικοι κάτω των δεκαεπτά ετών συνο¬ 
δεύονται από αστυνομικά όργανα του ίδιου φύλου ειδικά 
εκπαιδευμένα για τη μεταχείρισή τους. Οι κληρικοί και μοναχοί 
που φέρουν σχήμα μετάγονται χωριστά. 

3. Η μεταγωγή κρατουμένου μπορεί να αναβληθεί, εάν ο ιατρός 
βεβαιώσει σοβαρό κίνδυνο της υγείας του και μέχρις ότου αυτή 
βελτιωθεί. Βεβαίωση του ιατρού χρειάζεται και για τη μεταγωγή 
κρατουμένης σε κατάσταση εγκυμοσύνης ή μητέρας νηπίου το ο¬ 
ποίο ανατρέφει. Την αναβολή της μεταγωγής για οποιοδήποτε από 
τους παραπάνω λόγους αναφέρει ο διευθυντής αμέσως στην αρ¬ 
χή που παρήγγειλε τη μεταγωγή. 

Άρθρο 81 

Μεταγωγή για λόγους υγείας 

1. Ασθενείς κρατούμενοι μετάγονται στα θεραπευτικά καταστή¬ 
ματα του άρθρου 20 σύμφωνα με τις παρακάτω διατάξεις. 

2. Η μεταγωγή ασθενούς κρατουμένου παραγγέλλεται από το 
Υπουργείο Δικαιοσύνης, με πρόταση του διευθυντή του καταστή¬ 
ματος η οποία συνοδεύεται από έκθεση του ιατρού και μετά από 
γνώμη του εισαγγελέα εφετών. 

3. Σε έκτακτες περιπτώσεις ο διευθυντής παραγγέλλει τη με¬ 
ταγωγή κρατουμένου σε θεραπευτικό κατάστημα ύστερα από έγ¬ 
γραφη και εμπεριστατωμένη γνωμάτευση ιατρού. Εάν η εξέταση 
από ιατρό δεν είναι δυνατή, η μεταγωγή παραγγέλλεται και χω¬ 
ρίς αυτήν προκειμένου να αποτραπεί κίνδυνος ζωής ή υγείας. Την 
παραγγελία και.στις δύο παραπάνω περιπτώσεις γνωστοποιεί ο 
διευθυντής αμέσως στον αρμόδιο εισαγγελέα και στο Υπουργείο 
Δικαιοσύνης, αναφέροντας,'διεξοδικά τους λόγους της έκτακτης 
μεταγωγής. 

4. Στον εισαγγελέα εφετών αποστέλλονται χωρίς καθυστέρη¬ 
ση όλα τα σχετικά έγγραφα,της μεταγωγής. Ο εισαγγελέας μπο¬ 
ρεί να διατάξει την επαναμεταγωγή του στο κατάστημα κράτησης 
από το οποίο προήλθε ή την εισαγωγή του σε άλλο θεραπευτή- 

,ηο, αν δεν θεωρεί τη μεταγωγή επαρκώς αιτιολογημένη και ύστε¬ 
ρα από επανεξέταση των εγγράφων μεταγωγής από την επιθεώ¬ 
ρηση υγειονομικού ελέγχου του άρθρου 29, αναφέροντας σχετικά 
στο Υπουργείο Δικαιοσύνης. 

5. Η επαναμεταγωγή του κρατουμένου από το θεραπευτικό κα¬ 
τάστημα στο κατάστημα κράτησης παραγγέλλεται από το διευ¬ 
θυντή μόλις εκδοθεί εξιτήριο και πραγματοποιείται το 
γρηγορότερα από την υπηρεσία μεταγωγών. Η επαναμεταγωγή 
του κρατουμένου από άλλο δημόσιο θεραπευτικό-ίδρυμα στο κα¬ 
τάστημα κράτησης διενεργείται από το διευθυντή του ιδρύματος 
μόλις εκδοθεί εξιτήριο και πραγματοποιείται το γρηγορότερο από 
τη φρουρά φύλαξης. 

Άρθρο 82 

Γνωστοποίηση ασθένειας και μεταγωγή κρατουμένου 

1. Σε περίπτωση βαριάς ασθένειας, σοβαρού ατυχήματος ή ει¬ 
σαγωγής του κρατουμένου σε οποιοδήποτε θεραπευτικό ίδρυμα, 
ο διευθυντής ειδοποιεί αμέσως τους συγγενείς και αν δεν υπάρ¬ 
χουν συγγενείς, όποιο πρόσωπο υποδείξει ο κρατούμενος. 

2.0 διευθυντής σε περίπτωση μεταγωγής του κρατουμένου σε 
άλλο κατάστημα κράτησης ενημερώνει τους συγγενείς του και, 
εάν ο κρατούμενος είναι αλλοδαπός, την πρεσβεία του ή την προ¬ 
ξενική αρχή της χώρας τ»υ. 

Άρθρο 83 

θάνατος κρατουμένου 

1.0 θάνατος του κρατουμένου πιστοποιείται από τον ιατρό του 
καταστήματος κράτησης ή του θεραπευτηρίου και διενεργείται ια¬ 
τροδικαστική εξέταση. Ο διευθυντής ανακοινώνει αμέσως το γε¬ 
γονός του θανάτου του κρατουμένου στις αρμόδιες διοικητικές 
και δικαστικές αρχές καθώς και στους συγγενείς του. Σε περίπτω¬ 
ση θανάτου αλλοδαπού κρατουμένου ειδοποιείται η πρεσβεία ή 
η προξενική αρχή της χώρας του. 

2. Εγκαταλελειμμένοι ή άποροι κρατούμενοι ενταφιάζονται με 
έξοδα του δημοσίου. 


ΚΕΦΑΛΑΙΟ ΕΝΔΕΚΑΤΟ 

Αμοιβές και πειθαρχικές κυρώσεις 

Άρθρο 84 
Γενικές αρχές 

1. Η τάξη και η πειθαρχία διασφαλίζεται από τα αρμόδια όργα- 
• να, χωρίς αυτό να συνεπάγεται μεγαλύτερους περιορισμούς από 

τους απαραίτητους για τη διατήρηση της ασφάλειας του καταστή¬ 
ματος κράτησης και χωρίς να θίγεται η αξιοπρέπεια των κρατου¬ 
μένων. Για την άσκηση της τάξης και πειθαρχίας προβλέπονται 
1 αμοιβές για τις αξιέπαινες πράξεις και πειθαρχικές κυρώσεις για 
ι τα παραπτώματα. 

2. Η επιβολή πειθαρχικών κυρώσεων αποσκοπεί στον εθισμό του 
τιμωρουμένου στην πειθαρχία και στους όρους της κοινής διαβίω¬ 
σης. Ρητά καθορίζονται: 

α) το πειθαρχικό παράπτωμα, β) το είδος και η διάρκεια των πει¬ 
θαρχικών κυρώσεων, γ) η αρμόδια αρχή που την επιβάλλει και δ) 
η απαγόρευση επιβολής κύρωσης δύο φορές για το ίδιο πα- 
: ράπτωμα. 

3. Η απονομή αμοιβών αποβλέπει στην επιβράβευση της προ¬ 
σπάθειας των κρατουμένων για καλή διαγωγή, επίδειξη πνεύμα¬ 
τος αλληλοβοήθειας, προθυμίας για εργασία, αισθήματος ευθύνης. 

4. Στον κρατούμενο παραδίδεται, κατά την είσοδό του στο κα¬ 
τάστημα, έντυπο δελτίο κανόνων διαβίωσης των κρατουμένων το 

1 οποίο περιέχει τις κυριότερες διατάξεις του νόμου και του εσω- 
1 τερικού κανονισμού. Γ ια τους αλλοδαπούς κρατουμένους, το πιο 
1 πάνω έντυπο παραδίδεται μεταφρασμένο στην αγγλική ή γαλλι¬ 


κή γλώσσα. Σε ειδικές κατηγορίες κρατουμένων οι παραπάνω πλη¬ 
ροφορίες δίνονται προφορικά. 

5. Σωματικές ποινές, κράτηση σε σκοτεινά κελιά, στέρηση ή ε¬ 
λάττωση τροφής, ομαδικές κυρώσεις απαγορεύονται. 

6. Μετά την επιβολή της ποινής του περιορισμού της περίπτω¬ 
σης στ’ της παραγράφου 1 του άρθρου 88 ο ιατρός οφείλει να ε¬ 
πισκέπτεται καθημερινά τους ευρισκομένους σε περιορισμό και 
να αναφέρει στο διευθυντή αν κρίνει αναγκαία την άρση ή την α¬ 
ντικατάστασή της για λόγους σωματικής ή ψυχικής υγείας. 

7. Απαγορεύεται στους κρατουμένους να εκτελούν στο κατά¬ 
στημα υπηρεσία που περιέχει άσκηση πειθαρχικής εξουσίας. 

8. Οι κρατούμενοι λαμβάνουν γνώση της κατηγορίας που τους 
αποδίδεται και διατηρούν το δικαίωμα της υπεράσπισής τους. 

9. Κατά το μέτρο που είναι απαραίτητο και δυνατό, παρέχεται 
η ευχέρεια στον κρατούμενο να υπερασπίσει τον εαυτό του με 
διερμηνέα. 

Άρθρο 85 

Όργανα τήρησης πειθαρχίας 

1. Ο.διευθυντής μεριμνά για την τήρηση της τάξης και πειθαρ¬ 
χίας στο κατάστημα. 

2. Σε κάθε κατάστημα λειτουργεί πειθαρχικό συμβούλιο το ο¬ 
ποίο^ απονέμει τις αμοιβές και επιβάλλει τις βαρύτερες πειθαρχι¬ 
κές κυρώσεις. Το συμβούλιο συγκροτείται από το διευθυντή, ως 
πρόεδρο, έναν κοινωνικό λειτουργό και ένα από τα υπόλοιπα μέ¬ 
λη του επιστημονικού συμβουλίου που αναδεικνύεται με κλήρω¬ 
ση για ένα έτος. Από την κλήρωση εξαιρείται ο δικαστής. 

3. Στα αγροτικά καταστήματα ως τρίτο μέλος συμμετέχει ο προϊ¬ 
στάμενος της γεωργικής υπηρεσίας. 

Άρθρο 86 
Αμοιβές 

1. Στους κρατουμένους απονέμονται αμοιβές για τη συμμετο¬ 
χή τους στην εύρυθμη λειτουργία του καταστήματος. Οι αμοιβές 
αυτές περιλαμβάνουν ιδίως: α) απονομή βραβείων όπως: βιβλίων, 
εργαλείων και άλλων χρήσιμων αντικειμένων ή και χρηματικών 
επάθλων, β) γραπτό έπαινο, γ) άδεια ελεύθερου επισκεπτηρίου 
στους συγγενείς, δ) άδεια επισκεπτηρίου σε μη συγγενικά πρό¬ 
σωπα και ε) δυνατότητα χρησιμοποίησης μουσικού οργάνου. 

2. Οι αμοιβές με στοιχεία α,β και γ, απονέμονται από το διευ¬ 
θυντή του καταστήματος, ύστερα από πρόταση της κοινωνικής υ¬ 
πηρεσίας και οι λοιπές από το πειθαρχικό συμβούλιο. 

Άρθρο 87 
Παραπτώματα 

1. Παραπτώματα που επισύρουν πειθαρχική κύρωση κατά του 
υπαιτίου είναι πράξεις ή παραλείψεις που διαταράσσουν την εύ¬ 
ρυθμη λειτουργία ή θέτουν σε κίνδυνο την υγιεινή του κατα¬ 
στήματος. 

2. Πειθαρχικά παραπτώματα είναι: 

α) Απείθεια ομαδική ή ατομική στις διαταγές του διοικητικού 
ή του φυλακτικού προσωπικού καθώς και άρνηση εκτέλεσης της 
πειθαρχικής κύρωσης που επιβλήθηκε. 

β) Ομαδικές θορυβώδεις συγκεντρώσεις χωρίς άδεια, απειλη¬ 
τικές κραυγές, θρασύτητα, στασιαστικές ενέργειες και συμμετο¬ 
χή ή προτροπή σε κάποια από τις παραπάνω πράξεις. 

γ) Απόπειρα απόδρασης. 

δ) Συμμετοχή σε βιαιότητες, διαπληκτισμούς ή και συμπλοκές 
με άλλους κρατουμένους. 

ε) Άσκηση σε κρατουμένους βίας ή απειλής. 

στ) Ασελγείς πράξεις ή προτροπή για τέλεσή τους. 

ζ) Ψευδής απόπειρα αυτοκτονίας ή αυτοτραυματισμός ή κατά¬ 
ποση ξένων σωμάτων για αποφυγή ή επίτευξη μεταγωγής ή απο¬ 
φυγή άλλης υποχρέωσης. 

η) Σκόπιμη φθορά ή καταστροφή υλικού του δημοσίου ή ατομι- 

κών ειδών άλλων κρατουμένων. 

θ) Διεξαγωγή απαγορευμένων παιχνιδιών. 

ι) Αθέμιτο κέρδος ή όφελος από είδη ατομικής χρήσης, από την 
εργασία ή την τροφή του ίδιου ή άλλων κρατουμένων, καθώς και 
ανταλλαγή ή εκχώρηση, χωρίς άδεια, τροφίμων ή άλλων ειδών. 

ια) Κατοχή, χωρίς άδεια, χρημάτων ή άλλων απαγορευμένων 
από τον κανονισμό ειδών. 

ιβ) Συκοφαντικές αναφορές, ανάρμοστη συμπεριφορά, κραυγές 
και θόρυβος, ύβρεις, βλασφημίες σε βάρος του προσωπικού του 
καταστήματος, των συγκρατουμένων ή τρίτων προσώπων. 

ιγ) Επικοινωνία ή απόπειρα επικοινωνίας παρά τον παρόντα νόμο 
και τον εσωτερικό κανονισμό, με οποιοδήποτε μέσο, με κρατού¬ 
μενο ή άλλα άτομα, μέσα ή έξω από το κατάστημα. 

ιδ) Ρυπαρότητα του κρατουμένου ή του ατομικού κελιού ή θα¬ 
λάμου καθώς και η ρύπανση εγκαταστάσεων ή κοινόχρηστων 
χώρων. 

ιε) Εγκατάλειψη του ατομικού κελιού ή του θαλάμου κατά τις 
ώρες της μεσημβρινής ή νυκτερινής κατάκλισης. 

3. Η άσκηση ποινικής δίωξης δεν αποκλείει την επιβολή πειθαρ¬ 
χικών κυρώσεων για την (δια πράξη. 

Άρθρο 88 

Πειθαρχικές κυρώσεις 

1. Οι πειθαρχικές κυρώσεις που επιβάλλονται στους κρατουμέ¬ 
νους είναι μόνο οι ακόλουθες: 

α) Προφορική επίπληξη του διευθυντή παρουσία του αρχι- 
φύλακα. 

β) Στέρηση τηλεφωνικής επικοινωνίας ή αλληλογραφίας έως εί¬ 
κοσι ημέρες. 

γ) Ελάττωση στο ήμισυ του κανονισμένου αριθμού επισκέψεων, 
για έναν το πολύ μήνα. 

δ) Στέρηση των αμοιβών που αναφέρονται στο άρθρο 86 παρ. 
1, περ. γ', δ' και ε'. 

ε) Απαγόρευση επισκεπτηρίου το πολύ μέχρι δεκαπέντε ημέρες. 

στ) Περιορισμός σε ειδικό κελί από μία έως δέκα ημέρες, σύμ-' 
φωνα με τους όρους των. άρθρων 38 παρ. 3 και 84 παρ. 6 του νό¬ 
μου αυτού. Κατά την εκτέλεση της πειθαρχικής αυτής ποινής 
απαγορεύεται κάθε παραλαβή ή αγορά τροφίμων εκτός του κα¬ 
ταστήματος. Επιτρέπεται η ανάγνωση εντύπων. 

2. Οι πειθαρχικές κυρώσεις με στοιχεία α' και β' επιβάλλονται 
από το διευθυντή και οι υπόλοιπες από το πειθαρχικό συμβούλιο. 

Άρθρο 89 

Κανόνες απονομής αμοιβών και επιβολής πειθαρχικών κυρώσεων 

1. Οι ιαξιέπαινες πράξεις και οι πειθαρχικές παραβάσεις των 
κρατουμένων βεβαιώνονται αμέσως από τα αρμόδια όργανα, με 
έγγραφη αναφορά τους στο διευθυντή, ο οποίος αποφασίζει μό¬ 
νος, αν είναι αρμόδιος, ή παραπέμπει μέ αιτιολογημένη έκθεσή 
του την υπόθεση στο πειθαρχικό συμβούλιο. Σε κατεπείγουσα πε ; 
ρίπτωση οι πειθαρχικές παραβάσεις αναφέρονται αμέσως και προ¬ 
φορικά στο διευθυντή και ακολουθεί η παραπάνω έγγραφη 
αναφορά. 

2. Κατά την εκτίμηση της παράβασης λαμβάνεται ιδιαίτερα υ¬ 
πόψη η βαρύτητα της πράξης και η προσωπικότητα του κρα¬ 
τουμένου, 

Το αρμόδιο όργανο μπορεί να μην επιβάλει κύρωση στον κρα¬ 
τούμενο, αν από το είδος του παραπτώματος, τους όρους τέλε¬ 
σης, την άμεση μεταμέλεια και άλλες περιστάσεις κρίνει ότι έτσι 
θα οδηγηθεί ασφαλέστερα στην πειθαρχία και στην καλή διαγωγή. 

3. Κρατούμενοι που τιμωρήθηκαν πειθαρχικά και υποπίπτουν 
πάλι σε πειθαρχικό παράπτωμα, μέσα σε έξι μήνες από την επι¬ 
βολή της προηγούμενης κύρωσης, μπορούν να τιμωρηθούν με πει¬ 
θαρχική κύρωση, βαρύτερη της επιβαλλόμενης, κατά κανόνα, για 
το τελευταίο αυτό παράπτωμα. Το ίδιο ισχύει και στην περίπτω¬ 
ση συρροής περισσοτέρων πειθαρχικών παραπτωμάτων. 


Άρθρο 90 
Διαδικασία 

1. Ο κρατούμενος δεν τιμωρείται χωρίς να λάβει προηγουμέ¬ 
νως γνώση για την παράβαση για την οποία κατηγορείτάι και χω¬ 
ρίς να του δοθεί η δυνατότητα να υπερασπίσει τον εαυτό του. 
Όπου είναι αναγκαίο ο κρατούμενος απολογείται μέσω διερμηνέα. 

2. Η βεβαίωση του πειθαρχικού παραπτώματος γίνεται χωρίς 
αναβολή, το αργότερο μέσα σε 48 ώρες. Ο κρατούμενος καλείται 
πάντοτε σε απολογία, δικαιούμενος να προτείνει τα μέσα της υ¬ 
περάσπισής του. 

3.0 διευθυντής ή το πειθαρχικό συμβούλιο του καταστήματος 
αποφαίνεται αιτιολογημένα, σε σύντομο διάστημα από τη διακρί- 
βωση του παραπτώματος. 

4. Ο διευθυντής και το πειθαρχικό συμβούλιο μπορούν να ανα¬ 
βάλουν μόνο μια φορά την εκδίκαση της υπόθεσης για ακριβέστε¬ 
ρη διάγνωσή της, 

5. Περισσότερα πειθαρχικά παραπτώματα, για τα οποία δεν εκ- 
δόθηκε ακόμη απόφαση, συνεκδικάζονται και επιβάλλεται μια συ¬ 
νολική πειθαρχική κύρωση. 

6. Οι αποφάσεις του διευθυντή και του πειθαρχικού συμβουλίου 
είναι πάντα αιτιολογημένες, καταχωρούνται αμέσως στα τηρού¬ 
μενα πρακτικά των συζητήσεων, σε ειδικό βιβλίο και στον ατομι¬ 
κό φάκελο του κρατουμένου από το γραμματέα. 

7. Κατά της πειθαρχικής απόφασης που επιβάλλει περιορισμό 
σε ειδικό κελί επιτρέπεται προσφυγή του κρατουμένου στο δικα¬ 
στήριο εκτέλεσης ποινών το αργότερο σε 5 ημέρες από την κοι¬ 
νοποίηση της απόφασης. Η προσφυγή αυτή δεν αναστέλλει την 
εκτέλεση της απόφασης. Η αρμόδια υπηρεσία του υπουργείου μπο¬ 
ρεί να καταργήσει την κύρωση που επιβλήθηκε. 

Άρθρο 91 

Αναστολή και διακοπή των πειθαρχικών κυρώσεων 

1. Η εκτέλεση οποιοσδήποτε πειθαρχικής κύρωσης μπορεί να 
ανασταλεί ή να διακοπεί με απόφαση του οργάνου που την επέ¬ 
βαλε, αν κριθεί ότι ο κρατούμενος παρέχει την προσδοκία καλής 
διαγωγής. 

2. Σε περίπτωση υποτροπής, ο διευθυντής ή το πειθαρχικό συμ¬ 
βούλιο μπορούν να διατάξουν την εκτέλεση της πειθαρχικής κύ¬ 
ρωσης που έχει ανασταλεί ή διακοπεί. 

3. Η εκτέλεση της πειθαρχικής κύρωσης του περιορισμού σε ει¬ 
δικό κελί μπορεί να ανασταλεί ή, αν έχει αρχίσει, να διακοπεί α¬ 
μέσως, αν ο ιατρός του καταστήματος, μετά την καθημερινή του 
επίσκεψη βεβαιώσει ότι από την εκτέλεσή της κινδυνεύει η σω¬ 
ματική ή η ψυχική υγεία του κρατουμένου. 


• Άρθρο 92 

Πειθαρχικές κυρώσεις γυναικών, ανηλίκων και υποδίκων 

V- 

1. Γυναίκες κρατούμενες δεν υποβάλλονται στην πειθαρχική 
κύρωση του περιορισμού κατά το στάδιο της εγκυμοσύνης και για 
δύο έτη μετά τη γέννηση του παιδιού, εφ όσον αυτό πάραμένει 
μαζί τους. 

2. Ανήλικοι κρατούμενοι ηλικίας μέχρι δεκαεπτά ετών υποβάλ¬ 

λονται σε περιορισμό, το πολύ πέντε ημερών. Ανήλικοι της μετε- 
φηβικής ηλικίας μετάγονται σε ειδική πτέρυγα σωφρονιστικού 
καταστήματος ενηλίκων, αν, τούτο κριθεί αναγκαίο για το σωφρο¬ 
νισμό τους. , 

3.0 πειθαρχικός περιορισμός των υποδίκων δεν μπορεί να διαρ¬ 
κέσει περισσότερο από πέντε ημέρες. 

4. Οι πειθαρχικές κυρώσεις μπορούν να χαριστούν από το όρ¬ 
γανο που τις επέβαλε σε περιπτώσεις εορτών ή άλλων'εξαιρετι- 
κών γεγονότων. 

Άρθρο 93 

Μέτρα τάξης, προστασίας και κατευνασμού 

1. Μέτρα τάξης, προστασίας και κατευνασμού στα καταστήμα¬ 
τα κράτησης διατάσσονται, όταν κινδυνεύει η τάξη και η ασφά¬ 
λεια του καταστήματος από βίαιες ή άλλες ενέργειες κρατουμένου 
που στρέφονται εναντίον του ή κατ’ άλλων. 

Τα μέτρα αυτά είναί: 

α) η χρήση χειροπεδών, 

β) ο εγκλεισμός σε ειδικό κελί, 

Υ) η ΧΡήση βραχείας ράβδου, υδραντλίας και δακρυγόνων 
αερίων. 

2. Τα πιο πάνω μέτρα διατάσσονται από το διευθυντή του κατα¬ 
στήματος ή το νόμιμο αναπληρωτή του. Ο υπάλληλος υπεύθυνος 
ασφαλείας μπορεί να διατάξει τα μέτρα α' και β', ενημερώνοντας 
αμέσως το διευθυντή. 

3. Οποιοδήποτε αντικείμενο, εργαλείο ή όργανο που μπορεί, σέ 
συγκεκριμένη περίπτωση, να αποβεί στα χέρια του κρατουμένου 
επικίνδυνο αφαιρείται αμέσως από την υπηρεσία. 

4. Το φυλακτικό προσωπικό, κατά την εκτέλεση των καθηκό¬ 
ντων του μέσα στο κατάστημα, απαγορεύεται να οπλοφορεί. 

5. Το προσωπικό των καταστημάτων δεν μπορεί να χρησιμοποιεί 
βία εναντίον των κρατουμένων, εκτός αν συντρέχει περίπτωση νό¬ 
μιμης άμυνας, απόπειρας απόδρασης ή αντίστασης σε νόμιμη 
διαταγή. 

Οι υπάλληλοι που χρησιμοποιούν τη βία στις πιο πάνω περιπτώ¬ 
σεις πρέπει να περιορίζουν τη χρήση της στο απόλυτα αναγκαίο 
μέτρο και να ενημερώνουν αμέσως τη διεύθυνση του κατα¬ 
στήματος. 

6. Σπουδαία ή έκτακτα συμβάντα καταχωρίζονται ημερολογια¬ 
κά από το διευθυντή σε ειδικό βιβλίο. 

Άρθρο 94 

Έκτακτα μέτρα υγιεινής και προφυλακτική μόνωση 

1. Σε ειδικό ατομικό κελί του καταστήματος περιορίζονται ύ¬ 
στερα από εντολή του διευθυντή για κατευνασμό, παρατήρηση 
ή προφυλακτική μόνωση, ποτέ όμως για τιμωρία, κρατούμενοι που 
πάσχουν από μεταδοτικές νόσους ή είναι επικίνδυνοι για τους ε¬ 
αυτούς τους ή για τους άλλους. Αν παρουσιάζουν ψυχογενείς α¬ 
ντιδράσεις από την κράτηση ή ψυχική πάθηση ή άλλη διατάραξη 
των ψυχικών λειτουργιών, απαιτείται και σύμφωνη γνώμη του ια¬ 
τρού του καταστήματος. 

2. Κρατούμενοι, στους οποίους έχουν επιβληθεί τα πιο πάνω μέ¬ 
τρα, εξετάζονται καθημερινά από τον ιατρό του καταστήματος και, 
αν είναι δυνατόν, από ψυχίατρο. 

3. Έκτακτα μέτρα και προφυλακτική μόνωση αίρονται μόλις ε- 
κλείψει ο λόγος για τον οποίο επιβλήθηκαν. Σε αντίθετη περίπτωση 
οι κρατούμενοι μεταφέρονται ύστερα από γνωμάτευση του ιατρού 
του καταστήματος σε ειδικά κρατικά νοσοκομεία για τη θεραπεία 
τους. 

ΚΕΦΑΛΑΙΟ ΔΩΔΕΚΑΤΟ 

Κέντρο προστασίας αποφυλακιζομένων - Μεταϊδρυματική αρωγή 
Άρθρο 95 

1. Ιδρύεται με προεδρικό διάταγμα Κέντρο Προστασίας Απο¬ 
φυλακισμένων, σκοπός του οποίου είναι να μεριμνά για την επαγ¬ 
γελματική αποκατάσταση, να βοηθεί οικονομικά και να συμπα- 
ρίσταται στην ομαλή κοινωνική επανένταξη των αποφυλακισμέ¬ 
νων. Στελεχώνεται από υπαλλήλους του Υπουργείου Δικαιοσύνης 
με εξειδίκευση στην κοινωνική εργασία, στην ψυχολογία ή τον ε¬ 
παγγελματικό προσανατολισμό. 

Για το σκοπό αυτόν συνεργάζεται με τον Οργανισμό Απασχό¬ 
λησης Εργατικού Δυναμικού (Ο.Α.Ε.Δ.), την τοπική αυτοδιοίκηση 


(Ο.Τ.Α.), άλλους κοινωνικούς φορείς και εθελοντές. 

2. Η παραπάνω μεταϊδρυματική αρωγή παρέχεται μετά από αί¬ 
τηση του αποφυλακιζομένου και πραγματοποιείται από το Κέντρο 
Προστασίας Αποφυλακιζομένων (Κ.Π.Α) σε συνεργασία με την κοι¬ 
νωνική υπηρεσία των καταστημάτων κράτησης. Περιλαμβάνει 
κυρίως: 

α) εβδομαδιαία ή και συχνότερη προσωπική ή τηλεφωνική επι¬ 
κοινωνία με τον απολυόμενο· 

β) προετοιμασία του οικογενειακού και εργασιακού περιβάλ¬ 
λοντος - 

γ) εκούσια συμμετοχή σε κοινωνικοθεραπευτικές ομάδες. 

4. Η μεταϊδρυματική αρωγή δεν μπορεί να υπερβεί τα δύο έτη. 

ΚΕΦΑΛΑΙΟ ΔΕΚΑΤΟ ΤΡΙΤΟ 
Μετατροπή θανατικής ποινής 
' Αρθρο 96 

1. Η ποινή του θανάτου μετατρέπεται αυτοδικαίως σε ισόβια 
κάθειρξη, όταν παρέλθουν τρία έτη από τότε που έγινε αμετάκλητη 
η καταδικαστική απόφαση που την επέβαλε. 

2. Μετά την πάροδο είκοσι πέντε ετών κράτησης οι κρατούμε¬ 
νοι της παρ. 1 μπορεί να απολυθούν υπό όρο, αν επιδείξουν καλή 
διαγωγή. 

ΚΕΦΑΛΑΙΟ ΔΕΚΑΤΟ ΤΕΤΑΡΤΟ 
Προσωπικό καταστημάτων και καθήκοντα 
Άρθρο 97 

Κατηγορίες προσωπικού και διάκριση 

1. Το προσωπικό των καταστημάτων κράτησης διακρίνεται σε 
διοικητικό, φυλακτικό, υγειονομικό, κοινωνικών υπηρεσιών, τεχνι¬ 
κό και άλλων κατηγοριών. 

2. Το διοικητικό προσωπικό αποτελείται από το διευθυντή, τον 
υποδιευθυντή και τους υπαλλήλους γραμματείας και διαχείρισης. 

3. Το φυλακτικό προσωπικό αποτελείται από τους υπαλλήλους 
επίβλεψης και φύλαξης των κρατουμένων. 

4. Το υγειονομικό προσωπικό περιλαμβάνει ιατρούς, οδοντιά¬ 
τρους, φαρμακοποιούς και νοσοκόμους, μόνιμους υπαλλήλους του 
Υπουργείου Δικαιοσύνης. 

5. Το προσωπικό της κοινωνικής υπηρεσίας αποτελείται από κοι¬ 
νωνικούς λειτουργούς. 

6. Το τεχνικό προσωπικό περιλαμβάνει γεωπόνους, δασκάλους 
τέχνης, οδηγούς αυτοκινήτων και τεχνικούς κάθε κατηγορίας. 

7. Στο προσωπικό των άλλων κατηγοριών υπάγονται ιερείς, ει¬ 
δικοί επιστήμονες, ψυχολόγοι, εκπαιδευτικοί, γυμναστές και υπάλ¬ 
ληλοι άλλων ειδικοτήτων. 

Άρθρο 98 

1. Το μόνιμο προσωπικό των καταστημάτων κράτησης όλων των 
κατηγοριών υπάγεται μισθολογικά, βαθμολογικά και πειθαρχικά 
στις διατάξεις του υπαλληλικού κώδικα. 

2. Χρέη διευθυντή μπορούν να ανατεθούν σε υπάλληλο του μό¬ 
νιμου προσωπικού ο οποίος έχει τα προσόντα που απαιτεί ο ορ¬ 
γανισμός του Υπουργείου Δικαιοσύνης και ο κανονισμός κάθε 
καταστήματος. 

3. Το φυλακτικό προσωπικό διακρίνεται σε τρεις κατηγορίες: 
αρχιφύλακες, υπαρχιφύλακες και φύλακες. 

Προϋποθέσεις επιλογής για την ανάθεση καθηκόντων υπαρχι- 
φύλακα και αρχιφύλακα είναι η επιτυχής παρακολούθηση ειδικών 
σεμιναρίων τα οποία οργανώνονται από το Υπουργείο Δικαιοσύ¬ 
νης και η θετική αξιολόγηση του χρόνου υπηρεσίας στην προη¬ 
γούμενη κατηγορία, η οποία πιστοποιείται με ειδική έκθεση που 

συντάσσει ο διευθυντής του καταστήματος. 

4. Στο φυλακτικό προσωπικό δεν ανατίθενται καθήκοντα άλλου 
κλάδου, πριν συμπληρωθούν τουλάχιστο δεκαπέντε έτη πραγμα¬ 
τικής υπηρεσίας φύλαξης. 

Άρθρο 99 

Φυλακτικό προσωπικό 

1. Οι υπάλληλοι του φυλακτικού προσωπικού είναι απόφοιτοι 
λυκείου ή άλλης ισότιμης σχολής και διορίζονται σύμφωνα με τις 
διατάξεις ειδικού νόμου. 

2. Δόκιμοι υπάλληλοι μονιμοποιούνται, εφ' όσον έχουν παρα¬ 
κολουθήσει με επιτυχία για ένα τουλάχιστον εξάμηνο τη Σχολή 
φυλακτικού προσωπικού και έχουν ασκηθεί για ένα επί πλέον ε¬ 
ξάμηνο υπό την επίβλεψη υπαρχιφύλακα, ο οποίος ορίζεται από 
το διευθυντή. Ειδική έκθεση συντασσόμενη από τον εκπαιδευτή 
υπαρχιφύλακα και τον αρχιφύλακα υποβάλλεται στο Υπουργείο 
Δικαιοσύνης από το διευθυντή, με σχετική πρότασή του για μονι¬ 
μοποίηση. 

Άρθρο 100 

Μετάθεση προσωπικού 

Οι υπάλληλοι των καταστημάτων κράτησης δε μετατίθενται σε 
άλλο κατάστημα ή Κ.Η.Δ.Κ., αν δεν έχουν συμπληρώσει τουλάχι¬ 
στον πενταετή υπηρεσία και δεν υπάρχουν σοβαροί υπηρεσιακοί 
ή προσωπικοί λόγοι, ειδικά αιτιολογημένοι. Η μετάθεση πρέπει 
να είναι ειδικά αιτιολογημένη. Σε εξαιρετικές περιπτώσεις επιτρέ¬ 
πεται η μετάθεση και πριν από τη συμπλήρωση πενταετίας, ύστε¬ 
ρα από ειδικά αιτιολογημένη πρόταση του διευθυντή, γνώμη του 
συμβουλίου του καταστήματος και απόφαση του Υπουργού Δι¬ 
καιοσύνης. 

Άρθρο 101 

Γενικά καθήκοντα προσωπικού 

Το προσωπικό των καταστημάτων, εκτός από τα καθήκοντα που 
αναγράφονται στον υπαλληλικό κώδικα και στον παρόντα νόμο, 
υποχρεούται ιδίως: 

α) να μην εισάγει στη φυλακή και να μην εξάγει από το κατά¬ 
στημα αντικείμενα που δεν προορίζονται για υπηρεσιακή χρήση, 

β) να μη συναλλάσσεται ή να μη δημιουργεί σχέσεις μη υπηρε¬ 
σιακές με κρατουμένους, συγγενείς ή φίλους τους και με προμη¬ 
θευτές των καταστημάτων, 

γ) να μην εκμεταλλεύεται την εργασία των κρατουμένων για 
προσωπικό όφελος. 

Άρθρο 102 

Καθήκοντα διευθυντή 

1.0 διευθυντής προΓσταται των υπηρεσιών του καταστήματος 
κράτησης, είναι υπεύθυνος για την ομαλή λειτουργία του και α¬ 
σκεί καθήκοντα ειδικού ανακριτικού υπαλλήλου, κατά το άρθρο 
34 του Κώδικα Ποινικής Δικονομίας για τις αξιόποινες πράξεις που 
τελούνται στο χώρο του καταστήματος. 

2. Ο διευθυντής, μεταξύ των άλλων: 

α) Μεριμνά για την τήρηση της τάξης και ασφάλειας στο κατά¬ 
στημα, κατευθύνει τη μεταχείριση των κρατουμένων, εκδίδει τις 
απαιτούμενες εντολές και οδηγίες, 

β) επιθεωρεί τακτικά το κατάστημα, ελέγχει όλες τις υπηρεσίες 
και βεβαιώνει γιά την κανονική τους λειτουργία, 

γ) καλεί καθημερινά τους αρμόδιους υπαλλήλους σε αναφορά 
σχετικά με τη λειτουργία του καταστήματος και συνεργάζεται με 
αυτούς για ό,τι αφορά τη μεταχείριση των κρατουμένων, την εκ¬ 
παίδευση και εργασία τους, 

δ) τηρεί ενυπόγραφο ημερολόγιο για τα σπουδαιότερα γεγο¬ 
νότα καταχωρίζοντας και τις προσωπικές του παρατηρήσεις, 


ε) θεωρεί το ειδικό βιβλίο έναρξης και λήξης ποινών και μέτρων 
ασφαλείας και είναι υπεύθυνος για τη νομιμότητα της κράτησης 
κάθε ατόμου, 

στ) στο τέλος κάθε μήνα, ελέγχει την ταμειακή κατάσταση του 
καταστήματος και υπογράφει όλα τα βιβλία της γραμματείας και 
του λογιστηρίου, ευθυνόμενος για την κανονική τήρησή τους, 

ζ) στο τέλος κάθε έτους υποβάλλει στο Υπουργείο Δικαιοσύνης 
έκθεση για τη λειτουργία του καταστήματος με τις προτάσεις του. 

3. Οι οδηγίες του διευθυντή προς το προσωπικό δίδονται εγ- 
γράφως με την μορφή ημερήσιας διαταγής και φυλάσσονται σε 
ιδιαίτερο φάκελο μαζί με τις εγκύκλιες διαταγές του Υπουργείου 
Δικαιοσύνης. 

4. Σε καταστήματα με περισσότερους από τριακόσιους κρατου¬ 
μένους ο διευθυντής μεταβιβάζει ορισμένες από τις παραπάνω 
αρμοδιότητες στον υποδιευθυντή. 

Άρθρο 103 

1 Καθήκοντα γραμματέα 

Ο γραμματέας: α) είναι προϊστάμενος των ψταλλήλων της γραμ¬ 
ματείας και φροντίζει για την ομαλή και καλή λειτουργία της, β) 
είναι συνυπεύθυνος με το διευθυντή για τον ακριβή καθορισμό 
του χρόνου έναρξης και λήξης της ποινής ή του μέτρου ασφαλείας 
και για τη νόμιμη κράτηση κάθε ατόμου και γ) τηρεί την αλληλο¬ 
γραφία, επιμελείται για την τήρηση και ενημέρωση των βιβλίων 
και του αρχείου και χορηγεί τα κατά νόμον αντίγραφα, μετά από 
αίτηση αυτών που έχουν έννομο συμφέρον. 

Άρθρο 104 

Καθήκοντα διαχειριστή 

Ο διαχειριστής: α) διαχειρίζεται τα χρήματα του καταστήμα¬ 
τος και των κρατουμένων, β) τηρεί το βιβλίο ταμείου εσόδων - ε¬ 
ξόδων και γ) διενεργεί κάθε είδους είσπραξη και πληρωμή που 
αφορά τη λειτουργία του καταστήματος καθώς και των σχετικών 
γεωργικών, βιομηχανικών, βιοτεχνικών και άλλων εκμεταλ¬ 
λεύσεων. 

Άρθρο 105 

Καθήκοντα λογιστή και αποθηκαρίου 

1. Ο λογιστής: α) τηρεί τα κανονισμένα βιβλία και είναι υπεύ¬ 
θυνος για την ακριβή και έγκαιρη καταχώριση των εγγραφών σε 
αυτά, β) εκδίδει τα σχετικά εντάλματα πληρωμής και γραμμάτια 
είσπραξης. 

2. Ο αποθηκάριος ευθύνεται: α) για τη διαχείριση και συντήρη¬ 
ση του υλικού και της αποθήκης τροφίμων, β) για την επιμελή φύ¬ 
λαξη των ατομικών ειδών των κρατουμένων. 

Άρθρο 106 
Καθήκοντα γεωπόνου 

1.0 γεωπόνος προΓσταται της γεωργικής - τεχνικής εκπαίδευ¬ 
σης και της εργασίας στα αγροτικά καταστήματα κράτησης. Διευ¬ 
θύνει τις γεωργικές εργασίες και εποπτεύει την εκτέλεσή τους. 

2. Ειδικότερα: . . 

α) καταρτίζει κάθε έτος, σε συνεργασία με το διευθυντή, το γε¬ 
ωργικό προϋπολογισμό καθώς και το πρόγραμμα της επαγγελ¬ 
ματικής εκπαίδευσης των κρατουμένων, 

. β) επιστατεί και κατευθύνει την εφαρμογή και εκτέλεση του γε¬ 
ωργικού προγράμματος καθώς και τη λειτουργία των βιομηχανι¬ 
κών και βιοτεχνικών εργαστηρίων, 

γ) επιστατεί στην καλή λειτουργία και συντήρηση των εγκατα¬ 
στάσεων, μηχανημάτων και εργαλείων που χρησιμοποιούνται στις 
καλλιέργειες και εκμεταλλεύσεις του αγροκτήματος και των συ¬ 
ναφών κλάδων, 

δ) συντάσσει με το διευθυντή το πρόγραμμα εργαοίας των κρα- 

τυυμένων και την κατανομή τους στις διάφορες ομάδες εργασίας, 

ε) τηρεί τα κανονισμένα βιβλία, 

στ) συντάσσει κάθε έτος έκθεση για τον απολογισμό της εκμε¬ 
τάλλευσης και για την απόδοση, γενικά, της εργασίας των κρα¬ 
τουμένων. 

Άρθρο 107 

Καθήκοντα ιατρικού προσωπικού 

1. Ο παθολόγος: 

α) εξετάζει τους κρατουμένους για τον έλεγχο της σωματικής 
και ψυχικής τους υγείας, 

β) καθορίζει τη θεραπευτική αγωγή των κρατουμένων και ελέγ¬ 
χει την ακριβή τήρησή της, 

γ) γνωματεύει για την εισαγωγή των άρρωστων κρατουμένων 
στο αναρρωτήριο ή στο νοσηλευτικό ίδρυμα, καθώς και για τη με¬ 
ταγωγή τους σε εξωτερικό ιατρείο, 

δ) ελέγχει την ποιότητα του συσσιτίου, τα είδη και τα αντικεί¬ 
μενα υγιεινής, 

ε) μεριμνά για την προμήθεια του φαρμακευτικού και λοιπού υ¬ 
γειονομικού υλικού και προβαίνει σε περιοδικό έλεγχο για την κα- 
ταλληλότητά του, 

στ) σε περίπτωση μεταδοτικής νόσου κρατουμένου, γνωστοποιεί 
αμέσως το γεγονός αυτό στο διευθυντή για τη λήψη των ανα¬ 
γκαίων μέτρων, 

ζ) μεριμνά για τον εμβολιασμό του προσωπικού και των κρατου¬ 
μένων για την πρόληψη επιδημικών νόσων, 

η) καταχωρίζει σε ειδικό βιβλίο κάθε παρατήρηση που αφορά 
την υγιεινή κατάσταση του καταστήματος. 

2.0 ψυχίατρος παρακολουθεί την ψυχική υγεία των κρατουμέ¬ 
νων, διαπιστώνει έγκαιρα τυχόν εμφανιζόμενες στους κρατουμέ¬ 
νους ψυχικές διαταραχές και φροντίζει για την αντιμετώπισή τους. 

Άρθρο 108 

Καθήκοντα ψυχολόγου 

Ο ψυχολόγος εξετάζει τους κρατουμένους με ειδικές δοκιμα¬ 
σίες (ΤΕ3Τ3) για να διαπιστώνει τυχόν διαταραχές των ψυχικών 
και πνευματικών τους λειτουργιών ή της προσωπικότητάς τους 
και συντάσσει έκθεση ψυχολογικής αξιολόγησης. Επίσης διερευ¬ 
νά για την ύπαρξη τυχόν ειδικών ικανοτήτων ή αδυναμιών που πρέ¬ 
πει να ληφθούν υπόψη προκειμένου να τοποθετηθεί ένας 
κρατούμενος στην καταλληλότερη γι' αυτόν εργασία. 

Άρθρο 109 

Καθήκοντα οδοντιάτρου 

Ο οδοντίατρος του καταστήματος φροντίζει για την υγιεινή του 
στόματος των κρατουμένων και την αναγκαία θεραπευτική αγωγή. 

Άρθρο 110 

Καθήκοντα φαρμακοποιού 

Ο φαρμακοποιός, σε συνεργασία με τους γιατρούς του κατα¬ 
στήματος, προμηθεύεται το απαιτούμενο φαρμακευτικό υλικό και 
είναι υπεύθυνος για τη φύλαξη, συντήρηση και ειδικότερα για τη 
διανομή του κατά τις εντολές των ιατρών. 

Άρθρο 111 
Καθήκοντα ιερέα 

1.0 ιερέας είναι επιφορτισμένος με τη θρησκευτική αγωγή των 
κρατουμένων σύμφωνα με το άρθρο 44 και συμβάλλει στην τόνω¬ 
ση και καλλιέργεια της ηθικής τους συνείδησης. 

2. Ο ιερέας συνεργάζεται με το διευθυντή για την κατάρτιση 
και εφαρμογή του προγράμματος θρησκευτικής, λατρευτικής και 
ποιμαντικής αγωγής των κρατουμένων. Για το σκοπό αυτόν λαμ¬ 
βάνει γνώση· των ατομικών φακέλων, ώστε να καταστεί αποτελε¬ 


σματικότερο το πνευματικό του έργο σε ατομικό ή συλλογικό 
επίπεδο. 

3.0 ιερέας εκφράζει προς το διευθυντή απόψεις σχετικά με τη 
μεταχείριση των κρατουμένων, την τοποθέτηση σε εργασία, τη με¬ 
ταγωγή και την παροχή αμοιβών ή άφεσης πειθαρχικών κυ¬ 
ρώσεων. 

4. Ο ιερέας επισκέπτεται για να ενισχύσει και εμψυχώσει κρα¬ 
τουμένους που βρίσκονται σε ειδικούς χώρους κράτησης ή σε θε¬ 
ραπευτικά καταστήματα. 

5. Ο ιερέας συνομιλεί με τους κρατουμένους χωρίς να παρευ- 
ρίσκεται φυλακτικό ή άλλο προσωπικό του καταστήματος. 

Άρθρο 112 

Καθήκοντα εγκληματολόγου 

Ο εγκληματολόγος: α) αξιολογεί την αποτελεσματικότητα της 
σωφρονιστικής και μετασωφρονιστικής μεταχείρισης, β) συνερ¬ 
γάζεται με τις αρμόδιες υπηρεσίες των καταστημάτων και έχει την 
ευθύνη της συστηματικής συλλογής και επεξεργασίας των στατι¬ 
στικών στοιχείων. Έκθεση για τα αποτελέσματα της εργασίας του 
αυτής υποβάλλει στο διευθυντή, ο οποίος τη διαβιβάζει στο Υπουρ¬ 
γείο Δικαιοσύνης. 

Άρθρο 113 

Καθήκοντα κοινωνικού λειτουργού 

Ο κοινωνικός λειτουργός: 

1. έρχεται σε άμεση επικοινωνία με κάθε κρατούμενο χωρίς την 
παρέμβαση τρίτου προσώπου, εκτός εάν υπάρχουν δικαιολογη¬ 
μένοι λόγοι ασφαλείας, 

2. λαμβάνει γνώση του ατομικού φακέλου των κρατουμένων και 
ενεργεί επιτόπιες κοινωνικές έρευνες για συγκέντρωση των απα¬ 
ραίτητων στοιχείων ατομικής, οικογενειακής και κοινωνικής κα¬ 
τάστασής τους, 

3. τηρεί μητρώο περιπτώσεων, ατομικές καρτέλες ή φακέλους 
και δελτία εξέλιξης και κοινωνικής έρευνας καθώς και στατιστι¬ 
κά στοιχεία σχετικά με ενέργειες και αποτελέσματα της κοινωνι¬ 
κής εργασίας, 

4. ενημερώνει το διευθυντή και το επιστημονικό συμβούλιο για 
την προσωπικότητα και τα προβλήματα του κρατουμένου και υ¬ 
ποβάλλει προτάσεις για την εξατομικευμένη μεταχείρισή του, 

5. συντάσσει τις προβλεπόμενες εκθέσεις για τους κρατουμέ¬ 
νους των οποίων το περιεχόμενο είναι εμπιστευτικό, 

6. μεριμνά για την κάλυψη υλικών και ηθικών αναγκών των κρα¬ 
τουμένων σε συνεργασία με κοινωνικούς φορείς και άλλες ομάδες, 

7. προετοιμάζει τον απολυόμενο κρατούμενο και το περιβάλλον 
του για την ομαλή επανένταξή του και παρακολουθεί μετά την α- 
ποφυλάκιση όσες περιπτώσεις κρίνει απαραίτητο, 

8. εφαρμόζει τις μεθόδους κοινωνικής εργασίας με άτομα ή 
ομάδα. 

Άρθρο 114 

Καθήκοντα αρχινοσοκόμου και νοσοκόμου 

.1. Σε κατάστημα που δεν προβλέπεται αρχινοσοκόμος, τα κα- 
θήκοντά του εκτελεί ο αρχαιότερος νοσοκόμος. 

2. Ο αρχινοσοκόμος: 

α) εποπτεύει τους νοσοκόμους για τη σωστή εκτέλεση των κα¬ 
θηκόντων τους και καθορίζει το ωράριο υπηρεσίας τους καθώς 
και τη χορήγηση αδειών σε συνεργασία με τους γιατρούς και το 
διευθυντή του καταστήματος, 

β) φροντίζει για την τήρηση των βιβλίων, φακέλων, δελτίων υ¬ 
γείας και λοιπών εγγράφων των ιατρείων. Τηρεί το αρχείο των 
εργαστηριακών εξετάσεων και συντάσσει το βιβλίο ημερήσιας α¬ 
ναφοράς νοσοκόμων. 

3. Ο νοσοκόμος: 

α) εκτελεί τις εντολές των ιατρών και οδοντιάτρων και τους βοη- 
θεί κατά την εκτέλεση της εργασίας τους, 

β) έχει την ευθύνη της ατομικής καθαριότητας και υγιεινής των 

ασθενών κρατουμένων, 

Υ) χορηγεί στους ασθενείς κρατουμένους τα φάρμακα που κα¬ 
θόρισε ο ιατρός, παρακολουθεί την πορεία της πάθησής τους και 
ενημερώνει σχετικά τους ιατρούς, 
δ) φροντίζει, για την καθαριότητα και συντήρηση των χώρων των 
ιατρείων καθώς και των μηχανημάτων, οργάνων και εργαλείων, 
ε) προσφέρει τις πρώτες βοήθειες σε περιπτώσεις έκτακτων πε¬ 
ριστατικών και ειδοποιεί, όπου υπάρχει ανάγκη, τον ιατρό. 

Άρθρο 115 

Καθήκοντα αρχιφύλακα 

1. Ο αρχιφύλακας είναι υπεύθυνος για την ασφάλεια και την 
τάξη του καταστήματος, προΓσταται του προσωπικού φύλαξης και 
τελεί κάτω από τις άμεσες διαταγές του διευθυντή. 

2. Ως προς την ασφάλεια και την τάξη στο κατάστημα κράτησης: 
α) ελέγχει την παρουσία των κρατουμένων στα ατομικά κελιά 

και τους κοινούς κοιτώνες κατά το πρωινό εγερτήριο, τη μεσημ¬ 
βρινή ανάπαυση και την εσπερινή κατάκλιση λαμβάνοντας ανα¬ 
φορά από τους βαθμοφόρους υπηρεσίας και τους φύλακες, 
β) επιθεωρεί καθημερινώς τα ατομικά κελιά και τους κοινούς 
κοιτώνες, τα εργαστήρια, τους λοιπούς χώρους του καταστήμα¬ 
τος και καταχωρίζει σε ιδιαίτερο βιβλίο τις παρατηρήσεις του, 
γ) επιβλέπει τη σωματική έρευνα κάθε κρατουμένου και προ¬ 
βαίνει σε ειδική έρευνα στο κατάστημα όποτε θεωρήσει τούτο α¬ 
ναγκαίο, 

δ) μεριμνά για την ασφαλή φύλαξη των κλειδιών και των οργά¬ 
νων ασφαλείας, 

ε) είναι υπεύθυνος για τον έλεγχο κάθε ατομικού είδους ή α¬ 
ντικειμένου που εισάγεται ή εξάγεται από το κατάστημα, 
στ) μεριμνά για την πιστή εφαρμογή των διατάξεων που αφο¬ 
ρούν τις επισκέψεις των κρατουμένων. 

3. Ως προς την εκτέλεση των καθηκόντων του προσωπικού 
φύλαξης: 

α) εποπτεύει τους υπαρχιφύλακες και φύλακες στην εκτέλεση 
των καθηκόντων τους και αναφέρει στο διευθυντή εγγράφως κά¬ 
θε πειθαρχικό παράπτωμά τους, 
β) καλεί καθημερινά τους υπαρχιφύλακες και φύλακες και τους 
δίνει οδηγίες για την εκτέλεση του προγράμματος της ημέρας, 
γ) ενεργεί, σε οποιαδήποτε ώρα, έλεγχο για τη διαπίστωση της 
εκτέλεσης της υπηρεσίας του προσωπικού φύλαξης, 
δ) ελέγχει την πιστή εφαρμογή των διατάξεων που καθορίζουν 
την ένδυση και τη συμπεριφορά του φυλακτικού προσωπικού. 

Άρθρο 116 

Καθήκοντα υπαρχιφύλακα 

1. Οι υπαρχιφύλακες είναι υπεύθυνοι για την καθαριότητα, την 
τάξη και την ασφάλεια του καταστήματος καθώς και για την ερ¬ 
γασία που εκτελείται στα εργαστήρια ή στην ύπαιθρο και επιβλέ¬ 
πουν τους φύλακες που είναι σε υπηρεσία. 

2. Αναφέρουν στον αρχιφύλακα για την εκτέλεση των εντολών 
και οδηγιών καθώς και για κάθε τυχόν συμβάν κατά το χρόνο της 
υπηρεσίας τους. 

3. Είναι οι άμεσα υπεύθυνοι για την άσκηση των δόκιμων 
φυλάκων. 

Άρθρο 117 
Καθήκοντα φυλάκων 

Οι φύλακες: 

α) είναι υπεύθυνοι για την τήρηση της τάξης και ασφάλειας του 
καταστήματος και κάθε χώρου στον οποίο διαβιούν ή εργάζο - 
νται κρατούμενοι, 

β) συμβάλλουν στην ομαλή διαβίωσή τους και συντείνουν, με 
την εν γένει συμπεριφορά τους, στην κοινωνική τους επανένταξη, 
γ) ενεργούν σωματική έρευνα στους κρατουμένους, κατά το νό¬ 
μο και τους κανονισμούς, 


δ) ερευνούν τους θαλάμους και τους υπόλοιπους χώρους, σύμ¬ 
φωνα με τον κανονισμό, 

ε) κρατούν τα κλειδιά που τους έχουν παραδοθεί και τα επιστρέ¬ 
φουν μετά το τέλος της υπηρεσίας τους στον αρχιφύλακα ή τον 
υπαρχιφύλακα, 

στ) είναι υποχρεωμένοι να μην απομακρύνονται από τη θέση 
τους πριν από τον καθορισμένο χρόνο αλλαγής, 

ζ) αναφέρουν μετά το τέλος της υπηρεσίας τους στον αρχιφύ¬ 
λακα και υποβάλλουν έγγραφη αναφορά για τα τυχόν έκτακτα 
συμβάντα. 

Άρθρο 118 

Καθήκοντα γυναικών φυλάκων 

Η φύλαξη των γυναικών κρατουμένων ανατίθεται σε προσωπι¬ 
κό που αποτελείται κατά κανόνα από γυναίκες. Το προσωπικό αυτό 
έχει τα (δια καθήκοντα που αναφέρονται στα παραπάνω άρθρα. 

Άρθρο 119 

Σχολή φυλακτικού προσωπικού 

Οι αρχιφύλακες, οι υπαρχιφύλακες και οι φύλακες φορούν στο¬ 
λή κατά τη διάρκεια της εκτέλεσης των καθηκόντων τους που κα¬ 
θορίζεται από τον οικείο κανονισμό. 

Άρθρο 120 

Επιμόρφωση προσωπικού 

1. Το προσωπικό των καταστημάτων υποχρεούται να παρακο¬ 
λουθεί επιμορφωτικά προγράμματα, τα οποία οργανώνονται ανά 
διετία από το Υπουργείο Δικαιοσύνης με συμμετοχή εκπροσώπων 
και από το προσωπικό των καταστημάτων. 

2. Η πιο πάνω επιμόρφωση αποτελεί προϋπόθεση για την ανά¬ 
θεση άπό τα οικεία υπηρεσιακά συμβούλια καθηκόντων προϊ¬ 
σταμένων. 

ΚΕΦΑΛΑΙΟ ΔΕΚΑΤΟ ΠΕΜΠΤΟ 

Γ 

Μεταβατικές - τελικές διατάξεις 

Άρθρο 121 

Μεταβατικές διατάξεις 

1. Όπου στον παρόντα Κώδικα αναφέρεται το Δικαστήριο Εκτέ¬ 
λεσης Ποινών, τις αντίστοιχες αρμοδιότητες ασκεί, μέχρι τη νο¬ 
μοθετική θέσπιση του οργάνου αυτού, το συμβούλιο πλημ- 
μελειοδικών του τόπου έκτισης της ποινής. Όπου αναφέρεται ο 
Δικαστής Εκτέλεσης Ποινών, τις αρμοδιότητες ασκεί ο εισαγγε¬ 
λέας πλημμελειοδικών του τόπου έκτισης της ποινής. 

2. Οι αναφερόμενοι στις διατάξεις του Κώδικα κανονισμοί εκ- 
δίδονται με προεδρικά διατάγματα, που εκδίδονται ύστερα από 
πρόταση του Υπουργού Δικαιοσύνης. 

Άρθρο 122 
Τελικές διατάξεις 

1. Καταργείται ο α.ν. 125/1967 (ΦΕΚ 152). 

2. Διατηρείται σε ισχύ το άρθρο 3 παρ. 12 του ν. 1653/1986 (ΦΕΚ 
173). 

'3. Διατηρείται σε ισχύ το άρθρο 25 του ν.2058/1952, όπως τρο¬ 
ποποιήθηκε με το άρθρο 24 του ν.410/1976 (ΦΕΚ 208). 

. 4. Καταργείται κάθε διάταξη σχετική ή αντίθετη με το νόμο 
αυτόν». 

Άρθρο δεύτερο 

Η εφαρμογή των διατάξεων του Κεφαλαίου Β/, άρθρα 6 έως| 

και 15, του ν. 1805/1988 «Εκσυγχρονισμός του θεσμού του Ποινι¬ 
κού Μητρώου, τροποποίηση ποινικών διατάξεων και ρύθμιση άλ· 
λών σχετικών θεμάτων» αναστέλλεται μέχρι 31 Δεκεμβρίου 1989. 

Άρθρο τρίτο 

Οι οργανικές θέσεις των δικαστικών λειτουργών των πολιτι¬ 
κών και ποινικών δικαστηρίων αυξάνονται κατά βαθμούς ως ακο¬ 
λούθως: 

α) των προέδρων εφετών κατά οκτώ (8) και ο συνολικός αριθ 
μός τους ορίζεται σε πενήντα μία (51), 

β) των εισαγγελέων εφετών κατά μία (1) και ο συνολικός αριθ¬ 
μός τους ορίζεται σε τριάντα μία (31), 

γ) των αντεισαγγελέων εφετών κατά τρεις (3) και ο συνολικός 
αριθμός τους ορίζεται σε εβδομήντα τρεις (73). 

Άρθρο τέταρτο 

Η ισχύς του νόμου αυτού αρχίζει από τη δημοσίευσή του στην 


Εφημερίδα της Κυβερνήσεως, εκτός από το άρθρο πρώτο του ο¬ 
ποίου η ισχύς αρχίζει από την 1η Ιανουάριου 1990. 

Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

Αθήνα, 11 Μαϊου 1989 
0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟΙ 

ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

Δ. ΤΣΟΒΟΛΑΣ Γ. ΣΚΟΥΛΑΡΙΚΗΣ 

θεωρήθηκε και τέθηκε η Μεγάλη Σφραγίδα του Κράτους 
Αθήνα, 15 Μαΐου 1989 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΓΙΑΝΝΗΣ ΣΚΟΥΛΑΡΙΚΗΣ 



ΕΦΗΜΕΡΙΕ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το .1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΠ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Ιολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761' 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' 

Δρχ. 

7.000 

Δρχ. 

350 

β) 

» 

» 

» 

Β’ 

» 

10.000 

» 

500 

V) 

» 

» 

» 

Γ' 

» 

4.000 

» 

200 

δ) 

» 

» 

» 

Δ - 

» 

10.000 

» 

500 

ε) 

» 

» 

» 

Αναπτυξιακών Πράξεων 

» 

8.000 

» 

400 

στ) 

» 

» 

» 

Ν.Π,Δ.Δ. 

» 

4.000 

» 

200 

ζ) 

» 

» 

» 

ΠΑΡΑΡΤΗΜΑ 

» 

2.000 

» 

100 

η) 

» 

» 

» 

Δελτ. Εμη.& Βιομ. Ιδ. 

» 

5.000 

» 

250 

θ) 

» 

» 

» 

Αν. Ειδικού Δικαστηρίου 

» 

* 1.000 

» 

50 

ι) 

» 

» 

» 

Α.Ε. & Ε.Π.Ε. 

» 

20.000 

» 

1.000 

ια) Για 

όλα τα Τεύχη 

» 

45.000 

» 

2.250 


Πληροφορίες: τηλ. 52.48.320 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















